| Ņemt.(hem.passagen.se; E n g; 560K)

  AR,AL,MV,CI * * * * S w e, E n g
  pellek.zip - Pellek Math Series 1.5 - (4M brīva RAM, 1M brīva HDD; vēlams krāsu monitors; windows/system direktorijā jābūt vbrun300.dll)
  satur 11 patstāvīgas programmas dažādu matemātisku iemaņu nostiprināšanai. Programma pieejama arī zviedru versijā matte.zip.
  Darbošanās visās šajās 11 programmās ir līdzīga - lietotājam vai nu jāieraksta pareizā atbilde, vai jāizdomā apgalvojuma patiesums un jāveic attiecīgā izvēle. Darbošanās vides gana vienkāršas, lai nesagādātu lielas grūtības arī angļu valodas nezinātājiem.
  Jebkuru no 11 programmām palaiž atsevišķi, uz tās uzklikšķinot. Darbu sāk, uzspiežot uz Start vai New pogas. Vairākumā programmu visu laiku iespējams redzēt rezultātu - iegūto punktu skaitu un varbūt arī kļūdaini atbildēto skaitu.
  Pavisam beigt darbu var, zem File izvēloties End.
  Zem File var arī veikt dažādas parametru maiņas, par kurām zemāk aprakstīts katrai programmai atsevišķi.
  Lai arī rezultāti tiek rādīti, tie nekur netiek saglabāti un nav par stimulu citās atbildēšanas reizēs.
  Slikti, ka nevar uzzināt pareizo atbildi, ja nu nekādi pašam neizdodas izrēķināt pareizi.
  Zemāk var lasīt aprakstus par visām 11 programmām:
  AR - Calc - aritmētiskas darbības ar skaitļiem, atbildot, vai piedāvātā vienādība ir pareiza vai nepareiza;
  AR,AL - Fast Calc - jāveic aritmētiskas darbības, procentu rēķini vai jāaprēķina daļa "uz laiku", t.i., katram uzdevumam atvēlētā laika vienībā;
  AR - Long Numbers - jāaprēķina algebriskas izteiksmes vērtība, ja izteiksme sastāv no vairākiem locekļiem;
  AL - Equation Numbers - jārisina lineāri vienādojumi, t.i., jāatrod mainīgā x vērtība;
  AL - Power Numbers - darbības ar pakāpēm;
  AL,CI - Stat Numbers - jānosaka rādījumi dažādu veidu diagrammās;
  MV - Unit Calc - pāreju starp dažādām mērvienībām apguve;
  AR - Negative Numbers - aritmētiskas darbības ar negatīviem skaitļiem;
  AR - Fraction Numbers - aritmētiskas darbības ar daļām;
  AL - Percent Numbers - darbošanās ar procentu rēķiniem;
  AR,AL - Mixed Number - dažādi uzdevumi - aptver gandrīz visu citu programmu uzdevumus kopā.
  Calc -
  jādarbina programma calc.exe.
  "Galvasrēķini" - aritmētiskas darbības ar skaitļiem, atbildot, vai piedāvātā vienādība ir pareiza (right) vai nepareiza (wrong).
  Lietotājam jāizdomā, vai parādītā vienādība ir pareiza un, ja ir, jāspiež uz pogas [right], bet, ja nav - tad jāspiež uz pogas [wrong].
  Uz ekrāna visu laiku varēs redzēt, cik reizes lietotājs atbildējis pareizi (punkti kreisajā pusē) un cik reizes - kļūdījies (skaitlis labajā pusē).
  Bez šo skaitļu maiņas pēc katras atbildes tā tiek arī angliski komentēta ekrāna apakšējā lodziņā, taču šie komentāri nav īpaši būtiski (kaut gan varētu būt interesanti, ja saprastu).
  Iespējamās parametru maiņas var veikt zem File, izvēloties Settings - tur var izvēlēties grūtības pakāpi (How difficult?) - no 5 (visvieglākie uzdevumi) līdz 100 (visgrūtākie uzdevumi), kā arī aritmētisko darbību (saskaitīšana, atņemšana, reizināšana vai dalīšana).
  Zemāk redzams dalīšanas vingrinājums vislielākajā grūtību pakāpē; komentāri apakšā raksturo lietotāja pareizi veikto izvēli (vienādība tiešām nav patiesa), tulkojumā tas aptuveni nozīmē "Jā gan! Atbilde ir kļūdaina":
  Kā redzams šajā attēlā, lietotājs jau 5 reizes ir atbildējis pareizi (5 points), bet 2 reizes izvēli veicis kļūdaini (2 faults).
  Fast Calc -
  jādarbina programma fastcalc.exe.
  Matemātika "uz laiku" - lietotājam jārisina piedāvātie uzdevumi (jāveic aritmētiskas darbības, procentu rēķini vai jāaprēķina daļa), pie tam katram uzdevumam atvēlēts noteikts laiks, kurā jāievada atbilde.
  Dažādus parametrus var mainīt, zem File izvēloties Settings - tur var izvēlēties
  alternatives - darbību (saskaitīšana, atņemšana, reizināšana, dalīšana, procentu rēķini (2 varianti) vai daļas (2 varianti));
  difficulity - grūtību pakāpi (no 1 līdz 9);
  time per problem (s) - laiku (sekundēs), ko atvēlēt viena uzdevuma risināšanai (no 5 līdz 30);
  how many problems - uzdevumu skaitu (no 10 līdz 30).
  Lai varētu rēķināt procentu un daļu uzdevumus, jāzin, ka "of" nozīmē "no" un "is" nozīmē "ir". Piemēram, zemāk var apskatīt uzdevumu ar daļu rēķiniem visgrūtākajā iespējamā pakāpē. Tika risināti 10 uzdevumi, 8 no tiem tika atrisināti pareizi (to var redzēt no 2.rindas, kur redzams, ka iegūti 8 punkti un 2 bijuši kļūdaini, kā arī no apakšējās rindas - tur rakstīts, ka iegūti 8 punkti no iespējamiem 10).
  Jāatzīmē, ka šāda risināšana "uz laiku" šķita visai interesanta un stimulēja ātrāku domāšanu.
  Long Numbers -
  jādarbina programma longnum.exe.
  Jāaprēķina algebriskas izteiksmes vērtība, ja izteiksme sastāv no vairākiem locekļiem. Katra atsevišķa locekļa vērtība ir robežās no 1 līdz 10.
  Iespējamās parametru maiņas:
  add and subtract - tikai saskaitīšana un atņemšana;
  all four - visas 4 aritmētiskās darbības;
  parentheses - ja var izmantot arī iekavas;
  difficulty (grūtību pakāpe) - no 1 (visvieglākie uzdevumi; 3 vai 4 locekļi izteiksmē bez iekavām) līdz 5 (visgrūtākie uzdevumi; līdz 8 locekļiem izteiksmē bez iekavām).
  Pareizas atbildes gadījumā parāda, cik pareizu piemēru jau izrēķināts, nepareizas atbildes gadījumā ir paziņojums "wrong try again" (nepareizi, mēģini vēlreiz) un lietotājs var mēģināt atbildi ievadīt atkārtoti tikmēr, līdz ievadīta pareizā atbilde.
  Zemāk redzams uzdevums 5. grūtību pakāpē, izmantojot visas 4 aritmētiskās darbības un arī iekavas:
  Equation Numbers -
  jādarbina programma xnum.exe.
  Jārisina lineāri vienādojumi, t.i., jāatrod mainīgā x vērtība.
  Angļu valodas nepratējiem ieteicams zem File izvēlēties direct solution - te piedāvātajiem piemēriem uzreiz jāuzraksta mainīgā vērtība. Tiesa, grūtākajā, t.i., 5. līmenī galvā to ir izdarīt visai pagūti, bet pierakstus veikt jau nav liegts.
  Izvēloties solution step by step, jāatbild uz jautājumiem, lai pakāpeniski iegūtu x vērtību.
  Tāpat iespējams izvēlēties vienu no 5 grūtību pakāpēm (difficulty).
  Power Numbers -
  jādarbina programma powcalc.exe.
  Darbības ar pakāpēm.
  Izvēli veic, kā parasti, no file/settings, kur var uzstādīt gan vingrinājumu tipu, gan grūtības līmeni.
  - to scientific - tiek dots skaitlis, kurš lietotājam jāpārveido formā A x 10B, piem., 2000 = 2 x 103.
  Pakāpju ievadīšana te notiek visai dīvaini - "uzskrollējot" tā vērtību vērtību skalā. Īpaši ērti tas nav, bet kas vēlas, var izmēģināt;
  - from scientific - tiek dots skaitlis formā A x 10B un lietotājam tas jāpārveido normālformā.
    Piem., 9.5 x 10-3 = 0.0095;
  - multiplication - te tiek dota vairāku skaitļu formā A x 10B reizināšana, tikai dīvaini, ka rezultāts rakstāms aiz "-" zīmes (nevis aiz vienādības zīmes), kas varētu stipri apmulsināt. Rezultāts jāievada analogi kā "to scientific" gadījumā;
  - division - līdzīgi kā iepriekš, tikai te notiek skaitļu dalīšana.
    Jāpiebilst, ka augstākā grūtību pakāpē gan reizināšanas, gan dalīšanas vingrinājumiem patiesībā tiek piedāvāti vingrinājumi, kuros notiek gan skaitļu reizināšana, gan dalīšana;
  - prefix - pārbauda prefiksu zināšanas, piem., kilo = 10 3.

  Stat Numbers -
  jādarbina programma statcalc.exe.
  Jauka programma, kurā jānosaka rādījumi dažādu veidu diagrammās. Problēmas varētu būt tiem, kam angļu valodas zināšanas nav pietiekamas, jo prakstiski visi jautājumi, lai tos saprastu, prasa arī angļu valodas zināšanas. Var vienīgi mēģināt uzminēt jautājumu pēc attēlā redzamās jautājuma zīmes novietojuma (ja tāda ir..) un teksta.
  Tiek apskatītas riņķa, stabiņu un lineārās diagrammas. Attēlā var aplūkot piemērus šīm diagrammām līdz ar attiecīgajiem jautājumiem.
  Arī te iespējams izvēlēties grūtību pakāpi (no 1 līdz 5).
  Unit Calc -
  jādarbina programma unitcalc.exe.
  Pāreju starp dažādām mērvienībām apguve (izvēli veic zem "file")-
  mass (masa) - pārejas starp g, mg, hg, kg un tons (tonnas);
  length (garums) - pārejas starp mm, cm, dm, m un km;
  time (laiks) - pārejas starp sekundēm, minūtēm un stundām;
  area (laukums) - pārejas starp mm2, cm2, dm2, m2;
  volume (ml,cl etc) (šķidrumu tilpums) - pārejas starp ml, cl, dl, l;
  volume (mm3,cm3 etc) (ķermeņu tilpums) - pārejas starp mm3, cm3, dm3, m3.
  Ja lietotājs atbildējis pareizi, tad labajā pusē parādās uzraksts "yeah!", bet ja nepareizi - uzraksts "no!!". Jebkurā gadījumā tiek parādīts arī kopējais pareizi atbildēto vingrinājumu skaits.
  Negative Numbers -
  jādarbina programma negnum.exe.
  Aritmētiskas darbības ar negatīviem skaitļiem.
  Iespējamās parametru maiņas (zem File):
  right or wrong - izvēlēties, vai dotā vienādība pareiza, vai nepareiza;
  write your answer - atbildi rēķināt un rakstīt pašam;
  add and subtract - tikai saskaitīšana un atņemšana;
  multiply and divide - tikai reizināšana un dalīšana;
  all four - visas 4 aritmētiskās darbības;
  difficulty (grūtību pakāpe) - no 1 līdz 5;
  Fraction Numbers -
  jādarbina programma fracnum.exe.
  Tiek piedāvāta darbība ar daļām (saskaitīšana, atņemšana, reizināšana vai dalīšana); lietotājam rezultāts vispirms jāpieraksta kā daļa, kuras saucējs jau dots, un tad (ja iespējams) tas jāpārveido par jauktu daļu.
  Pēc atbildes ievadīšanas tiek parādīts pareizo atbilžu (iegūto punktu) skaits.
  Ja lietotājs ievadījis kļūdainu atbildi, tad parādās uzraksts: "wrong try again" (nepareizi, mēģini vēlreiz) un lietotājs var mēģināt atbildi ievadīt atkārtoti. Ja kļūdās arī atkārtoti, tad var mēģināt vēl un vēlreiz, līdz rezultāts ir pareizs, bet var arī pāriet pie nākošā uzdevuma (new). Skat. attēlu situācijai, kurā lietotājs ievadījis nepareizu atbildi (palielināšanai uz tā uzklikšķiniet):
  Programmai iespējams mainīt arī dažādus parametrus (izvēles atrodas zem "file").
  Kāsītis pie add nozīmē, ka tiks piedāvāta daļu saskaitīšana;
  uzklikšķinot uz subtract tiks piedāvāta daļu atņemšana;
  multiply nozīmē daļu reizināšanu;
  divide - dalīšanu.
  Bez tam iespējams mainīt arī grūtības pakāpi - attiecīgi izvēloties zem difficulty skaitli no 1 (visvieglākie uzdevumi) līdz 5 (visgrūtākie uzdevumi).
  Percent Numbers -
  jādarbina programma pcalc.exe.
  Darbošanās ar procentu rēķiniem.
  Zem file/settings iespējams izvēlēties, kādus piemērus risināt:
  decimal - pārveidot procentus decimālpierakstā (piem., 90% = 0.9)
  percent - pārveidot decimālformu procentos (piem., 0.3 = 30%)
  calculate - izrēķināt procentus no dota skaitļa (piem., 80% no 40 = 32)
  whats the percentage - izrēķināt, cik procentu sastāda pirmais dotais skaitlis attiecībā pret otro doto skaitli. Attēlā var redzēt vidi, kurā tiek prasīts, cik procenti ir skaitlis 16 attiecībā pret skaitli 25. Pareizā atbilde būtu 64%.
  scrolling percent - procentu rēķini - te programmas autors ir nopūdelējis, tulkojot no zviedru uz angļu valodu - vienādības kreisajā pusē, acīmredzot, notiek darbošanās ar kronām, bet labajā - ar dolāriem, tomēr tie tiek uztverti kā vienādas vienības. Šajā vingrinājumā lietotājam paredzēts uzminēt pareizo vērtību, skrollējot pa dotu vērtību skalu.
  Bez minētajiem vingrinājumu tipiem vēl iespējams arī izvēlēties līmeni (no 1 līdz 5).
  Mixed Number -
  jādarbina programma mixnum.exe.
  Dažādi uzdevumi. Pirms tiem ķerties klāt, der padarbināt visas augstāk aprakstītās programmas, jo gan pieraksts, gan uzdevumi analogi kā citās programmās, tikai te tie visi tiek piedāvāti kopā, jauktā secībā.
  Zem file izvēloties Settings, var mainīt līmeni - iespējami 5 līmeņi.
  Programma ir bezmaksas, izmantojiet!

  Apraksts tapis 2.08.2000. | Aprakstu veidoja Julita Kluša

  Uz galveno lapu / Main Page