URL: LIIS mācību materiāli Pēc nosaukuma | Ņemt.(LV; 6021K)

  AL * * * E n g
  dekartsp.zip - Mācību - spēļu programma "Dekarta koordinātes" -
  satur programmu Dekarta koordinātu plaknes labākai apgūšanai.
  Darbošanās sākumā tiek piedāvāts iepazīties ar
  - teoriju (par Dekarta koordinātu plakni),
  - vēsturi (daži fakti par R. Dekartu un viņa darbiem) vai
  - izpildīt testu.
  Testā tiek piedāvāti četru punktu koordinātu pāri. Lietotājam jāizdomā, kuros Dekarta koordinātu plaknes kvadrantos šie punkti atrodas, un atbilstošā secībā jāsaraksta šo kvadrantu numuri (piem., 1332). Ja uzrakstīts pareizi, tad lietotājs nonāk pie spēļu spēlēšanas.
  Ir divas spēles - zīmējums un meteori.
  Spēle "Zīmējums" sākas ar to, ka jānospiež "starts" un tad secīgi jāklikšķina uzzīmētajā koordinātu plaknē atbilstošajos punktos, kas redzami kolonnā "Uzdots". Pie tam, ja izdarīta kļūda, nevajag censties vēl un vēlreiz to pašu punktu atlikt pareizi, jo programma nu jau gaidīs nākamo punktu atlikšanu (tātad katra punkta atlikšanai atvēlēta viena klikšķināšana).
  Ja datoram ir skaņukarte, tad dzirdēsiet arī latviskus komentārus veiktajām darbībām ("Pareizi", "Uzmanību, izdarīta kļūda!" utml.).
  Pēc katra punkta (izņemot pirmo) atlikšanas, tas ar nogriezni tiek savienots ar iepriekšējo atlikto punktu, tādējādi galā iegūstot sakarīgu zīmējumu (ja vien punkti tikuši atlikti pareizi).
  Ja ir pielaista kaut viena kļūda, tad pēc visu punktu atlikšanas tiek paziņots "Uzdevums nav izpildīts".
  Zemāk attēlā variet redzēt gandrīz pareizi uzzīmētu zīmējumu (pēdējais atliktais punkts bijis kļūdains); uzklikšķinot uz attēla, tas tiks palielināts.
  Spēlē "Meteori" lietotājam pašam ir jāraksta koordinātes uz ekrāna redzamajiem punktiem. Ja koordinātes pareizi uzrakstītas un nospiests uz "Fire", tad attiecīgais punkts pazūd, ja uzrakstīts nepareizi - parādās 2 jauni punkti vietā. Uzdevums ir ar atvēlēto "šāvienu" skaitu novākt visus uz ekrāna redzamos punktus (sk. attēlu).
  Šajā spēlē arī ir latviski komentāri (ar balsi). Ja visi mērķi (uz ekrāna redzamie punkti) novākti (iznīcināti), tad atskan paziņojums "Uzdevums izpildīts".
  Programma varētu būt interesanta tiem, kas tikko sākuši mācīties par Dekarta koordinātu plakni.
  Pagaidām galvenie trūkumi ir šādi - kļūdas latviešu valodas vārdu pierakstos un fakts, ka koordinātu plaknē nav atlikts vienības nogrieznis līdz ar ciparu 1. Reāli vienība ir vienas rūtiņas garums, bet nekur tas nav pasludināts.
  Tā kā šī ir bezmaksas spēle, tad to droši var izmantot jebkurš interesents.

  Apraksts tapis 15.12.99. | Aprakstu veidoja Julita Kluša

  Uz galveno lapu / Main Page