| URL. (www.typingmaster.com) |  |

URL.(download.cnet.com) | Ņemt.(download.typingmaster.com; 1,8M)

  KV * * * * E n g
  TypingTestSetup.exe, typtest6.exe - TypingMaster Typing Test -
  satur programmu dažādu tekstu ievadei, lai trenētu datora klaviatūras apguvi un rakstītprasmi.
  Šī ir bezmaksas programma - daļa no komerciālās paketes TypingMaster.
  Iespējams izpildīt vingrinājumus uz laiku (2, 5, 10, 20, 30 minūtes) vai bez laika ierobežojuma.
  Tiek piedāvāti 16 dažādi teksti : 3 Antona Čehova darbi, 4 darbu autore - Dina McCall, vēl ir Marka Tvena u.c. autoru darbi, kā arī telefona vēsture, apraksts par Islandi u.c. Šie teksti interesanti un izdevīgi tiem, kam jāraksta angļu valodā.
  Tiem, kuri grib iemācīties ātrāk rakstīt latviešu valodā, iespējams pievienot (Add) savu tekstu .txt formā un vadīt datorā klaviatūras apguvei tieši šo pievienoto tekstu (sk. attēlu, uzklikšķinot uz tā, tas tiks palielināts).
  Kad teksts izvēlēts, uz tā ievadi pāriet, spiežot pogu "Next" ekrāna labajā apakšējā stūrī.
  Ievadīšanas laikā rāda, cik laika vēl palicis vai cik % visa izvēlētā teksta jau ir ticis ievadīts (ja izvēlēts neierobežots laiks vadīšanai).
  Katru reizi veiktie uzstādījumi (izvēlētais rakstīšanas ilgums un teksts) jāuzstāda no jauna, jo programma iepriekš veiktos uzstādījumus neatceras.
  Kad rakstīšana pabeigta (vai ar Cancel pārtraukta), tad sākuma vidē zem "Completed Tests" parādās rindiņa (ja tā tur nav jau bijusi) ar vadītā teksta nosaukumu. Uz tā uzklikšķinot, labajā pusē parādās rezultāti: ievadīšanas ilgums, ātrums - ievadīto vārdu skaits minūtē (gross speed), precizitāte %, kā arī ātrums - pareizo vārdu skaits minūtē (net speed).
  Ievadīšanas laikā kļūdainie vārdi tiek pasvītroti, turklāt jāņem vērā, ka programma salīdzina N.-to vārdu tekstā ar N.-to vārdu ievadītajā, t.i., ja ir bijusi kļūda un vārds ticis pasvītrots, tad mēģināt to rakstīt otrreiz, lai būtu pareizi, nevajag, jo līdz ar to arī tas tiks uzskatīts par kļūdainu, jo tiks salīdzināts jau ar nākamo tekstā. Radušās kļūdas var un vajag labot tikai rakstāmā vārda ietvaros. Par vārdu tiek uzskatīts netukšu simbolu kopums starp diviem tukšumiem (t.i., ieskaitot komatus, punktus utml.).
  Pabeidzot kaut vismazāko darbiņu pilnībā (piem., izvēlētās 2 minūtes), var iegūt "diplomu" par paveikto, sk. attēlu. Uz ekrāna papildus iegūtajiem rezultātiem var redzēt arī novērtējumu.
  Bez teksta ievadīšanas programma vēl piedāvā arī trīs spēles (warm up games) tieši tādā pat formā, kā tās tiek piedāvātas atsevišķā bezmaksas programmā TypingMaster Games - šis links aizvedīs uz aprakstu par šīm spēlēm.
  Programmā viscaur ir uzvedinoši jautājumi un linki uz aprakstu par TypingMaster - komerciālo versiju. Tā ka dziļākajā būtībā šī bezmaksas versija ir radīta kā reklāma komerciālajai, bet pārāk jau tas netraucē.

  Apraksts tapis 3.08.2000. | Aprakstu veidoja Julita Kluša

  Uz galveno lapu / Main Page