URL.(www.lanet.lv/simtel.net) | Ņemt.(LV;63K)

  AR,AL,GE,MV,SK,CI * * * E n g
  pmath10.zip - Practicing Math 1.0 - (proc. 386., VGA, DOS 3.3)
  satur programmu, ar kuras palīdzību lietotājs var vingrināties diezgan plaša spektra matemātikas uzdevumu risināšanā.
  Programma ietver 7 galvenās daļas - aritmētikas pamati, elementārā matemātika, vienādojumu risināšana, vidusskolas matemātika, "mājas" matemātika, biznesa matemātika, datorā izmantotās skaitīšanas sistēmas.
  Daļas, savukārt, sadalītas sīkākās sadaļās, dažas no šīm sadaļām sadalītas divos grūtību līmeņos - vienkārši uzdevumi un sarežģītāki uzdevumi. Katrā vingrinājumu grupā tiek piedāvāti vismaz 5 uzdevumi. Kļūdaina risinājuma gadījumā tiek ļauts papildus līdz divām reizēm mēģināt atbildēt pareizi. Ja arī trešā atbilde ir nepareiza, tiek parādīts pareizais atrisinājums. Pareizu atbilžu gadījumā tiek uzrakstīti dažādi uzmundrinoši teicieni angļu valodā.
  Daļa "aritmētikas pamati" sevī ietver vingrinājumus uzrakstīt skaitli, kas parādīts ekrānā vai arī vingrinājumus trenēties kādas aritmētiskas darbības ar diviem dotiem skaitļiem veikšanā (saskaitīšanā, atņemšanā, reizināšanā vai dalīšanā), - vienkāršākie uzdevumi ir darbības ar viencipara skaitļiem, bet sarežģītākie ir par darbībām ar trīsciparu skaitļiem. Bez tam ir vingrinājumi pārejai no vienām naudas vienībām uz citām, bet latviešu skolēniem tas varētu būt par sarežģītu, jo tur jau netiek piedāvātas Latvijas naudas vienības (izmantotas tādas naudas vienības kā "dollar", "nickel", "penny", "quarter" u.c.).
  "Elementārā matemātika" piedāvā darbības ar daļām (saskaitīšana, atņemšana, reducēšana), darbības ar decimāldaļskaitļiem (5 saskaitīšanas un 5 atņemšanas vingrinājumi), procentu rēķinus, pāreju no vienām angļu mērvienībām uz citām (latviešu skolēniem tas ir nepiemēroti, jo piedāvā tādas angļu mērvienības kā pēda-"feet", jards-"yard", colla-"inch" utml.), pāreju no metriskās sistēmas vienām mērvienībām uz citām, pāreju no metriskās sistēmas uz angļu mērvienībām (piem., 8 pintes pārvērst decilitros - arī nepiemēroti latviešu skolēniem).
  "Vienādojumu risināšana" sevī ietver vingrinājumus ar skaitļa celšanu kvadrātā un kvadrātsaknes vilkšanu, laukumu un perimetru, riņķu un elipšu lielumu, virsmas laukumu un tilpumu aprēķināšanu pēc dotiem parametriem, kā arī darbības ar negatīviem skaitļiem un skaitļu pārvēršanu uz pierakstu normālformā (piem., 0.5 normālformā būtu 5E-1, bet programmas lietotajā pierakstā tas izskatītos 5 x 10 -1).
  "Vidusskolas matemātika" satur dažādus algebras, ģeometrijas, trigonometrijas, analītiskās ģeometrijas un skaitļošanas, fizikas vingrinājumus, kā arī vingrinājumus dažādu dotu skaitļu vidējā aritmētiskā u.c. lielumu noteikšanā.
  Sadaļas "mājas matemātika" un "biznesa matemātika" varētu būt mazāk noderīgas skolēniem, sevišķi latviešu skolēniem. Jo tajās parādās angliski definētas ne vienkāršas situācijas, kurās kaut kas jāaprēķina. Piemēram, uzdevumi par apdrošināšanu un noguldījumiem, bankas procentu rēķiniem, hipotēkām, īpašuma nodokļiem, preču nocenošanu, diskontiem un faktūrām, kā arī visādiem citādiem rēķiniem.
  "Datorā izmantotās skaitīšanas sistēmas" satur vingrinājums pārejai no desmitnieku skaitīšanas sistēmas uz divnieku, astotnieku un sešpadsmitnieku skaitīšanas sistēmām; no divnieku skaitīšanas sistēmas uz desmitnieku, astotnieku un sešpadsmitnieku skaitīšanas sistēmām, kā arī dažādus vingrinājumus vienas - divnieku, astotnieku vai sešpadsmitnieku - skaitīšanas sistēmas ietvaros.
  :( Jāatzīst, ka reizēm programma darbojas nekorekti/neatbilstoši - piemēram, uzstāda jautājumu, kāds ir dotā skaitļa kvadrāts un uz ekrāna jaunā rindiņā uzraksta

  77 =

  un par pareizu atbildi tiek uzskatīta tāda, kuras rezultātā minētā rindiņa izskatās sekojoši:

  77 = 5929.

  Tāpat arī, liekot aprēķināt perimetru dotam neregulāram četrstūrim, uz ekrāna tiek uzzīmēts taisnstūris. Minētās nav vienīgās iebildes pret programmas realizāciju.
  Turklāt, ja ir sākts jau pildīt kādus vingrinājumus, tad lietotājam netiek dota iespēja pārtraukt risināšanu patvaļīgā momentā (tikai, kad visi attiecīgie vingrinājumi izpildīti), turklāt lietotājs netiek arī iepriekš brīdināts, cik vingrinājumi gaidāmi. Pārtraukt programmas darbību patvaļīgā brīdī var tikai ar Ctrl-C, bet tad arī programmas darbība tiek pārtraukta pilnībā, nevis tikai, piem., pārtraukti apnikušie vingrinājumi. :(
  Programmas reģistrētā versija saglabā lietotāja sasniegumus darbā ar šo programmu.
  Programmas nereģistrētā versija pirmās 30 dienas lietojama bez maksas; reģistrācija maksā 19,95$.
  Uz galveno lapu / Main Page