Galvenais URL. www.latticeworksw.com | Ņemt. (www.latticeworksw.com; 693K)

  CI,SK * * * E n g
  3dtentho.exe - 3 D Ten Thousand -
  satur programmu - sešu metamo kauliņu spēli "10 tūkstoši". Spēli patiesībā vienlīdz labi var spēlēt gan uz datora, gan neatkarīgi no tā - ja vien ir seši tradicionālie metamie kauliņi.
  Datorspēli sāk, uzklikšķinot uz attēla.
  Spēlē piedalās 2 dalībnieki - cilvēks un "dators". Abi spēlētāji pa kārtai veic metienu sēriju.
  Uzdevums ir, metot metamos kauliņus, krāt punktus; uzvarētājs ir tas, kas pirmais sasniedz vai pārsniedz 10000 punktu robežu.
  Noteikumi sekojoši - sākumā spēlētājs "met" (jeb uz datora uzklikšķina uz "roll") 6 kauliņus. Tālāk viņam iespējams izvēlēties, kurus no kauliņiem "izņemt", saņemot attiecīgu punktu summu -
  - par vienu "1" - 100 punkti (viņu ņemot, jāuzklikšķina uz laukumu, kur rakstīts "1")
  - par vienu "5" - 50 punkti (viņu ņemot, jāuzklikšķina uz laukumu, kur rakstīts "5")
  - par trim kauliņiem ar vienādiem punktiem - attiecīgs simtu skaits, t.i., par trim "3" - 300 punktu, par trim "4" - 400, utml.; izņēmums ir trīs "1" - par šādu kombināciju saņem 1000 punktus. Izvēloties "ņemt" kādu no šādām kombinācijām, ja tādas ir, jāuzklikšķina uz attiecīgiem laukumiem, kur rakstīts "333", "444", "111" utml.
  - par virkni no 6 secīgiem skaitļiem - 3000 punktu (to pamanot, jāuzklikšķina uz laukuma "Straight")
  - ja gadās trīs skaitļu pāri (piem., "1", "1", "4", "4", "5", "5"), tad par to saņem 1500 punktus. Lai to izvēlētos, jāuzklikšķina uz "3 Pairs".
  (Lai redzētu kā tas izskatās uz ekrāna, uzklikšķiniet uz bildes.)
  Kad "izņemts" vismaz viens kauliņš un vai nu vairāk nav ko ņemt, vai arī spēlētājs to nevēlas darīt, ar atlikušajiem kauliņiem, ja tādi ir, vai ar visiem, ja "izņemti" visi, var procedūru atkārtot (atkal klikšķinot uz "Roll".
  Jebkurā brīdī spēlētājs var izvēlēties beigt kauliņu mešanu un savai punktu summai pieskaitīt šajā metienu sērijā iegūto.
  Ja spēlētājs riskē vēl mest kauliņus, bet no uzkritušajiem punktiem neveidojas nekāda no minētajām kombinācijām, spēlētājs zaudē visus šajā sērijā iegūtos punktus.
  Jebkurā spēles brīdī, ja kādam no spēlētājiem uzkrīt četri "2", viņš zaudē ne vien visus attiecīgajā metienu sērijā gūtos punktus, bet pilnīgi visus attiecīgajā spēlē iegūtos punktus.
  Ja gadījies, ka spēlē palicis tikai viens kauliņš, spēlētājs var izvēlēties spēli pārtraukt, bet var arī izvēlēties riskēt. Ja uzkrīt "1" vai "5", tad pie iegūtās summas klāt vēl nāk papildus 500 punkti. Ja vienā metienu sērijā šāda situācija atkārtojas vairākkārt, tad papildus punktu skaits katru reizi tiek palielināts vēl par 500.
  Ja spēlmanis kļūdas pēc izņēmis neriktīgo kauliņu vai kauliņu kombināciju, tad to var "atlikt atpakaļ", ar peles labo taustiņu uzklikšķinot uz kļūdaini izvēlēto laukumu.
  Ja spēlētājs izvēlējies apmierināties ar iegūto punktu summu un vairs neriskēt, vai arī, ja viņam nav ko izvēlēties, tad spēlētājam jāklikšķina uz laukuma ar uzrakstu "Pass", dodot iespēju mest kauliņus otram spēlētājam.
  Spēle interesanta un attīsta gan prasmi ievērot, gan pamanīt, kas kurā brīdī svarīgāks, arī rēķināt un izjust, ko nozīmē risks.
  Fonā tiek spēlēta jauka J.S.Baha mūzika, bet lietotājs to var gan izslēgt, gan izvēlēties kādu citu .mid failu.
  Ja spēlētāju neapmierina esošā programmas versija, kurā nav iespējams izvēlēties grūtības pakāpi, sacenšoties ar "datoru", kā arī nav iespējams spēlēt 2 cilvēkiem savā starpā, tad iespējams programmu reģistrēt. Tas maksā 9,95$. Reģistrētajā programmas versijā dators piedāvā trīs grūtību līmeņus un iespēju spēlēt 2 cilvēkiem savā starpā.
  Apraksts tapis 11.01.99.
  Uz galveno lapu / Main Page