URL.(www.lanet.lv/simtel.net) | Ņemt. (1762K)

  RA * * * * E n g
  mlyn106a.zip - Merlyn 1.06 - (486. proc., 66 MHz, 8M RAM, 7M HDD)
  satur programmu matemātisku tekstu - formulu, vienādojumu utml. - rakstīšanai; atļauj izmantot daudzus gatavus simbolus, kā arī pievienot jaunus. Var rakstīt arī vienkāršu tekstu bez matemātiskiem simboliem.
  Vienādojumu rakstīšana balstās uz principu, ka tiek rakstīti simboli, kuru rezultātā programma izveido vajadzīgo formulu pierastā izskatā (formula tā tiek veidota uzreiz rakstīšanas procesa laikā). Piemēram, rakstot x/3, uzrakstīšanas rezultātā tiek iegūta daļa .
  Programma ļauj rakstīt daļas, augšējos, apakšējos indeksus, kvadrātsaknes, moduļus, nevienādības zīmes utml. Turklāt programma spēj veikt virkni operāciju ar jau uzrakstītu vienādojumu vai formulu - piemēram, tā ļauj sakārtot alfabētiskā secībā saskaitāmos vai reizinātājus; tā arī ļauj vairāku daļu lineāru kombināciju uzrakstīt kā vienu daļu - programma pati vienādo saucējus utt., lietotājam vajag tikai iezīmēt attiecīgo lineāro kombināciju un nospiest burtu d.
  Programma satur arī kārtīgu, viegli saprotamu apmācības paketi (protams, angļu valodā) ar piemēriem, jo šīs programmas lietošana nav triviāla; ir Help. Apmācības pakete un programma palīdz rakstīt matemātiskus tekstus, kuru veidošanai nepieciešams izmantot matemātikas pamatjēdzienus, algebras, trigonometrijas simbolus, diferenciāļus un integrālrēķinus, kā arī dažādas mērvienības.
  Reģistrētas programmas versijā iekļauta apmācība darbam ar loģikas jēdzieniem un simboliem, nevienādībām, kā arī tam, kā konstruēt veidošanas likumus pašam.
  Programmas darbības rezultātā iegūtās matemātiskās izteiksmes nav savietojamas ar MS Word, t.i., tās nevar pēc izveidošanas iekopēt kādā MS Word failā.
  Pirmās 30 dienas programmas lietošana ir bez maksas. Programmas reģistrācija un vienas licences iegūšana maksā 29 $.
  Programma pēc jēgas līdzīga programmai amath96e.zip, tikai ar to starpību, ka amath96e.zip ir paredzēta tieši MS Word dokumentiem.
  Uz galveno lapu / Main Page