URL.(www.math911.com) | Ņemt.(www.math911.com; 2945K)

  AL * * * * * E n g
  math911w.exe - Algebra AND Precalculus (Math911) -
  satur programmu daudzu dažādu algebras vingrinājumu veikšanai.
  Attēlā (uzklikšķinot tas tiks palielināts) var redzēt, kādas aptuveni ir mācību programmas tēmas. Tiesa, aprakstītā programma ir tikai DEMO variants, tāpēc funkcijas pilnā apjomā darbojas tikai divos vieglākajos grūtību līmeņos.
  Lai iegūtu pilnu bezmaksas versiju (ar visu grūtību līmeņiem pilnā apjomā), skat. piezīmi skolotājiem.
  Tā kā programma ir angļu valodā un tai ir daudz dažādu funkciju (tēmu), tad pirms darbošanās vajadzētu būt kādam cilvēkam, kas saprot angļu valodu un tādējādi spēj orientēties, kas tieši ir tas, kas būtu jāpamācās un kā jārīkojas konkrētos vingrinājumus pildot. Pašu vingrinājumu veikšanai bieži var iztikt ar nelielām angļu valodas zināšanām vai vispār bez tām.
  Lai varētu saprast, precīzi kādas tēmas pārstāvētas un vai kaut kas no tā var būt vajadzīgs, zemāk būs attēli, kuros varēs izlasīt visu tēmu nosaukumus (angliski).
  No augšējā attēla var redzēt, ka apmācību programmas sadalītas pa 8 nodaļām (chapters). Zemāk, uzklikšķinot uz attēliem, varēs apskatīt nodaļu apakštēmas.
  Pirmā nodaļa.
  Attēlā gandrīz pilnībā redzama vide, kādā var izvēlēties tēmu 1. nodaļas ietvaros.
  Katrai tēmai piedāvātajiem vingrinājumiem iespējamas vairākas grūtību pakāpes (grades for level). Ieklikšķinot attiecīgajā riņķītī nonāk vidē, kur risina attiecīgas grūtības pakāpes uzdevumus.
  Šajā demo variantā tikai pirmajās divās grūtību pakāpēs iespējams noskaidrot pareizo atbildi, kā arī to, vai vispār esi izrēķinājis pareizi. Pirmajās divās grūtību pakāpēs iespējams arī apskatīt pakāpenisku uzdevuma atrisinājumu.
  Otrā nodaļa.
  Attēlā pa kreisi redzama vide, kādā var izvēlēties tēmu 2. nodaļas ietvaros.
  Zaļi uz sarkani iekrāsotie aplīši norāda, ka attiecīgajā tēmā attiecīgajā grūtību pakāpē ir risināti piemēri, pie tam zaļš aplītis liecina, ka vismaz 70% piemēru atrisināti pareizi, bet sarkans - ka mazāk nekā 70% bijuši pareizi.
  Attēlā pa labi var redzēt sīkāku statistiku par rezultātiem - redzams, cik procentu no veikatjiem vingrinājumiem katrā no tēmām attiecīgajās grūtību pakāpēs bijuši pareizi. Šo statistiku var redzēt uzdevumu risināšanas laikā, ja nospiež pogu "See Grades".
  Trešā nodaļa.
  Attēlā pa kreisi redzamas tēmas 3. nodaļas ietvaros.
  Latviešu lietotājiem vislielākās problēmas varētu būt teksta uzdevumos (word problems), jo tie formulēti angļu valodā, tāpēc varētu būt grūti saprast uzdevumu formulējumus.
  Attēlā pa labi redzams lietotāja iegūts grafiks, atliekot dotajā koordinātu plaknē divus punktus atbilstoši dotajam vienādojumam.
  Ceturtā nodaļa.
  Attēlā pa kreisi redzamas tēmas 4. nodaļas ietvaros.
  Attēlā pa labi redzams piemērs, kāds tiek piedāvāts 7. grūtību pakāpē tēmā par daļu saskaitīšanu, vienādojot saucējus.
  Piektā, sestā un septītā nodaļa.
  Attēlos redzamas nodaļu tēmas.
  Vingrinājumos par parabolu, riņķa līniju, elipsi vai hiperbolu jāatbild uz angliski formulētiem jautājumiem pēc dotā vienādojuma vai zīmējuma (piemēram, jānoskaidro rādiuss, centrs, jāprecizē vienādojums pēc dota zīmējuma) - te nereti būtiski saprast angliski uzdoto jautājumu.
  Astotā nodaļa.
  Attēlā pa kreisi redzamas 8.nodaļas tēmas.
  Attēlā pa labi redzams, kā pakāpeniski aprakstīta pāreja no grādiem uz radiāniem. Uzklikšķinot uz "see NEXT step" parādītos pēdējās darbības rezultāts - 225o izteikti radiānos.
  Rezumējums - atsevišķiem vingrinājumiem, kuru saprašanai angļu valodas zināšanas nav īpaši nepieciešamas, programma varētu būt tīri jauka. Atbilžu rakstīšana ir visai vienkārša. Reizēm gan svarīgi saprast anglisko komentāru, kurā teikts, kas jāraksta, ja atbildes nav vai ja nevar veikt prasīto darbību.
  Sliktāk, ka demo variantā pilnvērtīgi var strādāt tikai pirmajos divos grūtību līmeņos, t.i., risinot vienkāršākus uzdevumus. Bet arī tas var kādam noderēt! Patīkami, ka šajos līmeņos uzskatāmi var aplūkot, kā pakāpeniski iegūt pareizo rezultātu.
  Demo variants ir bezmaksas (lai arī, instalējot programmu, jānorāda lietotāja vārds un iestādes nosaukums).
  Piezīme skolotājiem.
  Ja programma Jūs ir ieinteresējusi, tad skolas to var iegūt lietošanā arī pilnā apjomā, pie tam vairākus mēnešus šo programmu var lietot bez maksas. Vienīgais nosacījums - jānosūta e-mail profesoram Weissmanam mathprof@hotmail.com, paziņojot par savu vēlmi (norādiet arī, kādu skolu pārstāvat). Viņš nosūtīs Jums instalācijas un lietošanas instrukcijas līdz ar kodu (paroli), kas, sākot darbu ar programmu, būs jāievada. Pretējā gadījumā programmu iedarbināt nevarēs.
  Pilnas programmas instalācijas failus (tie ir trīs) variet paņemt te:

  SETUP.EXE (1M) | SETUP.W02 (1M) | SETUP.W03 (899K)

  Instrukcijā būs arī minēts konkrēts laiks, līdz kuram varēsiet programmu lietot bez maksas. Ja vēlēsieties programmu lietot ilgāk par norādīto laiku, būs jāiegādājas licence 500$ vērtībā.
  Skolotājiem paredzētā versija no demo versijas atšķiras ar to, ka ar pilno versiju var neatkarīgi darboties daudzi skolēni un skolotājs var kontrolēt viņu iegūtos rezultātus.
  Attēlā var apskatīt vidi, kurā skolotājs var skatīties skolēnu rezultātus (pareizi izrēķinātā procentus par katru nodaļu un tēmu atkarībā no grūtību pakāpes), - attēlā redzami skolēna "Ju2" 2.nodaļas rezultāti.
  Te ir arī labi redzams, ka skolotājiem paredzētajā versijā lietotājs (skolēns) var risināt jebkuras grūtību pakāpes uzdevumus.
  Apraksts tapis 3.09.99.
  Uz galveno lapu / Main Page