| URL.(www.lanet.lv) | Ņemt.(LV; 72K) |

URL. (www.kiarchive.ru) | Ņemt.(RU; 87K)

  GR * * * * E n g
  3dgraph.zip - 3d Surface Grapher v.1.0 - (640K RAM)
  satur programmu divdimensionālu un trīsdimensionālu grafiku zīmēšanai un aplūkošanai no dažādiem skatupunktiem.
  Programma realizēta Turbo Vision vidē. Dotai funkcijai var uzzīmēt trīsdimensionālu grafiku, kā arī iespējams uzzīmēto bildi griezt ap koordinātu sākumpuktu, lai aplūkotu no dažādiem skatupunktiem. Tiesa, uz koordinātu asīm vienības nav atzīmētas, tā ka iegūtais attēls neder konkrētu vērtību noskaidrošanai.
  Zemāk redzama programmas vide un atbilstošajai funkcijai iegūtais 3D attēls (uzklikšķinot uz tā, iegūst attēlu lielāku).
  Ja vēlas veidot jaunu grafiku, tad jārīkojas šādi:
  1. Graphs izvēlas Add;
  2. Izvēlas funkcijas grafika aprakstošo vienādojumu tipu: y=f(x), z=f(x,y), T[x]=(f(x),g(x),h(x)), T[x]=(f(x),g(x)), T[x,y]=(f(x,y), g(x,y)), T[x,y]=(f(x,y),g(x,y),h(x,y)) vai kādu iepriekš jau definētu;
  3. Tālāk ievada prasītos datus: Graph - grafika nosaukums, surface un current equation type - virsmas tips līdz ar to aprakstošo vienādojumu veidu; tālāk ievada pašu funkciju (vai attiecīgi vairākas) līdzīgi kā tas redzams augstāk attēlā, kā arī ievada mainīgo definīcijas apgabalus, līniju biežumu (xskip - 2 nozīmē, ka tiks rēķinātas funkciju vērtības pie x-iem ar intervālu 2 vienības; piem., pie x=-3, x=-1, x=1, utt.)
  4. Pēc katra lauka aizpildīšanas - datu ievades obligāti jānospiež Enter, pretējā gadījumā izmaiņas netiks saglabātas.
     Datu ievadīšanas laikā nereti gadījās problēma, ka nebija iespējams ievadīt burtus, arī tur, kur tas obligāti nepieciešams. Tā arī nesapratu, kāpēc tā. Turklāt šī problēma liedza normāli iziet no programmas, jo pie Quit ar "y" vai "n" būtu bijis jāatbild, vai saglabāt izmaiņas, ko, loģiski, nevar izdarīt, ja nevar ievadīt nevienu burtu.
  5. Lai redzētu grafiku, jāizvēlas Surface/Graph
  Bez maksas programma lietojama divas nedēļas; lietojot ilgāk par šo laiku, autors cer saņemt atlīdzību par veikto darbu - programmas reģistrēšana maksā 10$.
  Uzmanību!
  Ar šādu pat nosaukumu - 3dgraph.zip - internetā atrodamas vēl vismaz pāris pavisam neatkarīgas programmas. Viena no tām - 3D Graph - paredzēta Windows videi.

  Apraksts tapis 31.07.2000. | Aprakstu veidoja Julita Kluša

  Uz galveno lapu / Main Page