URL.(www.lanet.lv/simtel.net) | Ņemt. (108K)

  AL,GE * * * E n g
  mtprg01.zip - Math Programs 0.1 - (200K HDD)
  satur programmu paketi matemātikas vingrinājumiem, lai apgūtu Pitagora teorēmu, divu binomu reizināšanu, kā arī vienādojumu sistēmas risināšanu.
  Katra no paketes piecām programmām sevī ietver 10 vingrinājumus par konkrēto tēmu. Tikai tad, ja attiecīgajā vingrinājumā lietotājs ievadījis visus prasītos lielumus pareizi, programma pāriet pie nākamā piemēra. Tikai tad, kad visi 10 vingrinājumi izpildīti pareizi, programma darbu beidz. Citādi tās darbību var pārtraukt tikai vardarbīgā ceļā - pati programma neparedz tās pārtraukšanas iespēju patvaļīgā brīdī :(.
  Programma "Pythag1.exe" satur vingrinājumus taisnleņķa trijstūra hipotenūzas aprēķināšanai, ja doti abu katešu garumi. Programma visu tās darbības laiku atstāj uz ekrāna redzamu Pitagora teorēmu, kā arī piemēru konkrēta taisnleņķa trijstūra hipotenūzas aprēķināšanai.
  Programma "Pythag2.exe" satur vingrinājumus taisnleņķa trijstūra katetes aprēķināšanai, ja dotas trijstūra abas pārējās malas. Programma visu tās darbības laiku atstāj uz ekrāna redzamu Pitagora teorēmu, kā arī piemēru konkrēta taisnleņķa trijstūra katetes aprēķināšanai.
  Programma "Expand1.exe" satur vingrinājumus divu binomu sareizināšanai. Tiek uzrakstīts reizinājums formā (x+a)(x+b), kur a un b - nenegatīvi veseli skaitļi, lietotājam tas jāpārveido formā x2+Ax+B, ievadot attiecīgi koeficientus A un B.
  Programma "Expand2.exe" arī satur vingrinājumus divu binomu sareizināšanai. Taču šoreiz tiek uzrakstīts reizinājums formā (x - a)(x - b), kur a un b - nenegatīvi veseli skaitļi.
  Lietotājam tas jāpārveido formā x2 - Ax + B, ievadot attiecīgi koeficientus A un B.
  Programma "Simul.exe" risina divu vienādojumu sistēmu, izmantojot vienādojumu saskaitīšanas metodi. Programma automātiski uzraksta visu "kontekstu", kas risinot vajadzīgs, izņemot rezultātus - koeficientus utml., kas jāizrēķina un jāievada lietotājam. Pēc pareizu attiecīgo rezultātu ievada, programma, tos izmantojot, atkal pārraksta vienādojumus un gaida tālākās rezultātu ievadīšanas līdz beigu beigās iegūti abi nezināmie - x un y. Tad vingrinājums tiek uzskatīts par veiktu.
  Bezmaksas produkts.
  Uz galveno lapu / Main Page