| Galvenais URL: (http://www.geocities.com/sedols/) URL.(www.liis.lv) | Ņemt.(ftp.liis.lv; sp_latv.zip; 19184K) Ņemt.(ftp.liis.lv; sadalīta pa 1,4M failiem) Ņemt.(www.geocities.com; L01_demo.zip, 1693K) |

  CI * * * * * * L a t
  sp_latv.zip (L01_demo.zip) - Spēle Latvija-01 v.3 - (ekrāna izšķirtspēja 800x600, 16 bit. krāsu palete)
  Programmas pašreizējā versija "Latvija" satur spēles "Latvijas ģeogrāfija" apvienojumu ar spēli "Latvijas vēsture". Tajā iespējams minēt un mācīties attālumus starp apdzīvotām vietām, apdzīvotu vietu atrašanu Latvijas kartē, pilsētu ģerboņus, vēsturiskus notikumus, kā arī pēc fotogrāfijām atpazīt vietas (uzklikšķiniet uz attēla zemāk, lai redzētu programmas mācību vidi). Gandrīz pilnā versija (no pavisam pilnās versijas tā atšķiras tikai ar to, ka visas bildes pieejamas tikai mazajā formātā, nav iespējams tās apskatīt izmērā pa visu ekrānu) atrodama arhīvā sp_latv.zip. Tā uz cietā diska atarhivēta aizņem 20,9M.
  Spēles demo versija (L01_demo.zip) no pilnās atšķiras ar to, ka tajā fotogrāfiju nav vispār, kas liedz iespēju aplūkot Latvijas vietu attēlus un pēc attēliem minēt vietas (lai arī ar visu to šie režīmi darbojas, t.i., var redzēt, kā notiktu darbošanās, ja tie attēli būtu). Toties citas spēles funkcijas darbojas pilnībā, tātad pēc demo versijas nav grūti izlemt, vai nepieciešama arī pilnā versija. Demo versija uz cietā diska aizņem tikai 2,4M.
  Tā kā šīs spēles pavisam pilnā versija līdz ar visiem attēliem (ne vien mazajiem, bet arī lielajiem, pa visu ekrānu) pilnībā uz cietā diska aizņemtu 160M vai 240M (atkarībā no versijas, ko nosaka ekrāna izšķirtspēja), tad šī apjoma dēļ spēles pilnā versija pieejama tikai CD-R versijā. Par šīs spēles iegūšanu pilnā apjomā interesējieties pie spēles autora J.Sedola (sedols@cclu.lv); var zvanīt arī pa tel. 7227815.
  Par pašu programmu. Programmas sākuma logs piedāvā izvēlēties interesējošo darbību - ar ceļveža palīdzību mācīties vai arī jau spēlēt spēles, t.i., pārbaudīt savas zināšanas.
  Pašā sākumā, ja neesat spēlējis, pirms vēl izvēlaties, ko darīt, izvēlieties grūtību pakāpi - iespējamas 7 pakāpes - Iesācējs, Birokrāts, Pilsētnieks, Students, Maģistrs, Doktors, Viszinis. Iesācējam gana darba, ja liek darboties ar 15 lielākajām Latvijas pilsētām, bet Viszinim jau nepieciešams orientēties 333 Latvijas apdzīvotajās vietās. Šīs gradācijas attiecas gan uz ceļvedi, gan spēlēm.
  Ja neesat šo spēli nekad spēlējis un Jūsu zināšanas par Latviju nav pārāk spīdošas, tad iesākumā izvēlieties vidi Ceļvedis, kas piedāvā sekojošus mācību stāvokļus:
  - Vietas,
  - Albumi,
  - Attālumi,
  - Vēsture.
  Vietu apguve notiek, no saraksta izvēloties interesējošo apdzīvoto vietu. Programma piedāvās aplūkot šīs vietas fotogrāfijas, ja ir, ģērboni, atzīmēs vietu kartē, kā arī uzrakstīs precīzas koordinātes un attālumu līdz Rīgai.
  Savukārt albumi sakārtoti pēc novadiem, kā arī objektu tipiem - pilis, baznīcas, upes un ezeri utml. Izvēloties interesējošo albumu, tālāk var izvēlēties konkrētu vietu/objektu, kam tiks parādīta fotogrāfija, kā arī dotas koordinātes un atrašanās vieta kartē.
  Attālumu apguve notiek, lietotājam izvēloties divas apdzīvotās vietas. Programma parādīs to atrašanās vietu kartē, kā arī attālumu starp tām un katras no tām attālumu līdz Rīgai.
  Tādējādi šī vide būs pateicīga arī gadījumiem, kad jums vienkārši vajag noskaidrot kādas Latvijas vietas atrašanās vietu kartē vai noskaidrot attālumu starp vietām, bez vēlmes kaut ko mācīties.
  Ceļvedis "Vēsture", savukārt, ļauj izvēlēties gadu, kam līdzās ir minēts vēsturiskais notikums. Pēc izvēles veikšanas varēs izlasīt garāku notikuma aprakstu. Notikumi minēti par laiku no 1184.gada līdz 1991.gadam.
  Ja esat nobriedis mācīties un arī iemācīties, kā arī pārbaudīt, cik nu labi esat iemācījies, tad noderēs piedāvātās spēles. Pirms tam gan vēlams reģistrēties, t.i., ierakstīt savu vārdu.
  To var izdarīt vidē Spēlētāji. Ja reģistrējaties pirmoreiz, tad pēc vārda ievadīšanas jāizvēlas grūtības pakāpe un spēle. Pēc tam tad spēle arī sākas. Ja gribat turpināt agrāk iesāktu spēli, tad varat izvēlēties kādu jau agrāk reģistrētu vārdu, kas satur arī spēles kodu. Pēc izvēles atliek nospiest pogu "Spēlēt" un iesāktā spēle tiek turpināta.
  Spēles ir par sekojošām tēmām:
  - Nosaukumi,
  - Ģerboņi,
  - Foto,
  - Albums,
  - Attālumi,
  - Vēsture,
  - Daudzcīņa.
  Pirmajos četros gadījumos (Nosaukumi, Ģerboņi, Foto, Albums) programma piedāvā, attiecīgi, vietas nosaukumu, ģerboni vai fotogrāfiju un lietotājam atbilstošā vieta jāatliek kartē. Par katru atlikto vietu tiek dots novērtējums no 0 līdz 10, kā arī kļūda (km).
  Spēlē "Attālumi" programma prasa ievadīt attālumu starp divām apdzīvotām vietām. Pēc atbildes ievadīšanas tiek dots novērtējums, pareizā atbilde, kļūda (% vai km), kā arī abas vietas atliktas kartē un minēti to attālumi līdz Rīgai.
  Spēlē "Vēsture" pēc minētā notikuma apraksta jāizdomā tā gads. Tad tiek dota pareizā atbilde, novērtējums un kļūda (% vai gados).
  Spēle "Daudzcīņa" ietver visas augstākminētās spēles kopā. Katrs jautājums var būt par savu tēmu.
  Atsevišķi iespējams apgūt upes un ezerus, ieliekot atbilstošu ķeksīti programmas sākuma logā.
  Programmai vēl ir arī citas iespējas, piemēram, atsevišķa programma fotogrāfiju albumu apskatei, par katru bildi ir arī sīkāks apraksts.
  Spēles ir interesantas un patiešām īsā laikā iemāca diezgan labi, protams, sākot ar vieglākām grūtību pakāpēm un pamazām apgūstamo vietu skaitu palielinot, izvēloties jau grūtākas pakāpes.
  Bezmaksas programma, ļoti iesakāma visiem, kas grib iemācīties orientēties Latvijā.

  Apraksts tapis 8.-12.09.2000.; atbilstoši programmas 3.versijai pārrakstīts 13.09.2003. | Aprakstu veidoja Julita Kluša.

  Uz galveno lapu / Main Page