URL.(www.lanet.lv/simtel.net) | Ņemt. (300K)

  GR * * * * * * E n g
  txmm_08b.zip - The Xcredible Math Machine 0.8b - (286.proc.; VGA 640x480x16, 2Mb brīva RAM, peles draiveris, MS-, PC- vai DR-Dos v3.30)
  satur daudzfunkcionālu programmu, kura paredzēta darbam ar dažādām div- un trīs- dimensionālām funkcijām un to grafikiem (uzklikšķinot uz attēla, varēsiet redzēt programmas vidi lielākā bildē).
  Programma ietver sekojošas matemātiski orientētas procedūras:
  * dotas funkcijas formā y=f(x) grafika zīmēšana;
  * atvasinājuma aprēķināšana dotas funkcijas grafika izvēlētā punktā, kā arī funkcijas atvasinājuma grafika zīmēšana;
  * tangenta un normāles zīmēšana un attiecīgu vienādojumu uzrakstīšana dotas funkcijas izvēlētā punktā;
  * sekantes vienādojuma uzrakstīšana un tās zīmēšana caur funkcijas grafika diviem izvēlētiem punktiem;
  * funkcijas minimumu un maksimumu atrašana, uzrakstot to koordinātas, kā arī atzīmējot funkcijas grafikā;
  * funkcijas nullespunktu atzīmēšana grafikā un to x koordinātas aprēķināšana (ir aizdomas, ka te varētu būt nepilnības aprēķinos);
  * funkcijas grafika fragmenta integrāllaukuma aprēķināšana;
  * funkcijas grafika zīmēšana, ja funkcija dota polārajās koordinātās;
  * funkcijas grafika zīmēšana, ja funkcija dota parametriskajā formā;
  * rotācijas ķermeņa zīmēšana, ko iegūst divdimensionālai figūrai rotējot ap x asi;
  * trīsdimensionālas bildes zīmēšana funkcijai, kas uzrakstīta formā z=f(x,y);
  * kalkulators, kas bez 4 aritmētiskajām darbībām ietver vēl kāpināšanu, n-tās pakāpes saknes vilkšanu, logaritmus, faktoriālu, moduļa aprēķināšanu, kā arī 24 trigonometriskās funkcijas, iekavas, gadījumskaitli un konstanti p;
  * aplūkojamo funkciju (ne vairāk kā 6 funkcijas formā y=f(x) un ne vairāk kā 6 funkcijas formā x=f(y)) rakstīšana un saglabāšana funkciju sarakstā; turpmāk, zīmējot funkciju grafikus, kā arī papildus vēl darbojoties ar funkcijām, ierakstītās, kā arī citur jau reiz izmantotās funkcijas var izsaukt ar taustiņiem F1, F2,..., F6 (funkcijām formā y=f(x)) vai Ctrl-F1, ..., Ctrl-F6 (funkcijām formā x=f(y)).
  Bez minētajām ir vēl arī sekojošas procedūras:
  * interesējošo funkciju vienādojumu saglabāšana jaunā failā, lai varētu tos izmantot nākošajās darba sesijās; arī saglabāto failu izsaukšana;
  * izeja uz MS-DOS;
  * drukāšana ar Epson, IBM Proprinter vai HP LaserJet (mani mēģinājumi drukāt gan izrādījās neveiksmīgi, bet par to ir brīdinājums arī programmas aprakstā);
  * četru veidu ekrānsaudzētāji ("screen saver").
  Programmai ir labs apraksts failā "mathm.doc". Tā kā šī ir "beta" versija, tad programmai ir vēl virkne nepilnību un nenovērstu trūkumu, kas aprakstīti arī minētajā dokumentā - iesaku to izlasīt, pirms darboties ar programmu. Tā kā šī ir visai apjomīga programma, tad, nepareizi ar to rīkojoties, tā var "uzkārt" datoru.
  Taču programmai ir arī vesela virkne pozitīvu iezīmju. Tajā ir ļoti domāts, lai lietotājam būtu ērti ar to strādāt - programma vizuāli pārskatāma (līdzīgi kā Windows lietotas ikonas), izmantotas dažādas "pogas" ērtākam darbam ar funkciju grafikiem - to pārbīdīšanai, mēroga maiņai utml.
  Ar programmu patiešām ērti un patīkami strādāt. Darbs ar to arī nav pārāk sarežģīts - sevišķi, ja ir pieredze ar darbu Windows režīmā. Katrai no operācijām ir sarūpēts arī neliels Help, taču visai saprotami ir strādāt arī, to neizmantojot.
  Programma 21 dienu izmantojama bez maksas, tad programmu vajadzētu reģistrēt - tas maksā 59$. Līdz ar reģistrāciju lietotājs bez maksas varēs saņemt programmas jaunākas versijas līdz pat versijai 1.9.
  Pret lietotāju, kas pēc minētā laika programmu turpina lietot, bet to vēl nav reģistrējis, nekādas "represijas" tomēr netiek veiktas - programma joprojām lietojama pilnā apjomā.
  Uz galveno lapu / Main Page