Galvenais URL. (www.tenthumbstypingtutor.com) | Ņemt.(www.tenthumbstypingtutor.com; v.2.2.3, 4,5M)

URL. (www.download.com) |

  KV * * * * * E n g
  tttt223.exe (tttt20.exe) - Ten Thumbs Typing Tutor v2.2.3 (apraksts par v2.0) - (486.proc. (labāk Pentium); 256 krāsu ekrāns ar 800x600 izšķiršanas spēju; 16M RAM; Britu vai amerikāņu klaviatūra)
  satur programmu, kas palīdz apgūt datora klaviatūru ar vingrinājumu un spēļu palīdzību. Tiek parādīts arī, kā jāsēž pie datora.
  Programmas sākumā angliski tiek pastāstīts, kas programmā tiks darīts, lietotājs var izvēlēties sev vēlamus parametrus. Šim posmam var pārlekt, izvēloties "skip", bet tad jārēķinās ar to, ka programma darbosies pēc "noklusētā" varianta (vēlāk tekstā noklusētais variants tiks izcelts ar "bold"). Taču jebkurā laikā lietotājs var izvēlēties "Options" un tad "Retake Quiz", lai uzstādītu sev vēlamos parametrus:
  - Vārdu, kādā uzrunāt programmas lietotāju,
  - mācīties vai nemācīties arī skaitļus un simbolu taustiņus;
  - lietot US (amerikāņu) vai UK (angļu) klaviatūru;
  - noteikt optimālo vārdu skaitu minūtē - no 0 līdz 100 (t.i., kāds ir Jūsu mērķis, kādu rakstīšanas ātrumu vēlaties apgūt) - pēc noklusēšanas pieņem, ka mērķis ir panākt rakstīt ar ātrumu 30 vārdi minūtē;
  - noteikt optimālo "mācību stundas" garumu, kurā apgūt, trenēties "jaunos" taustiņus. Pēc noklusēšanas - 5 minūtes. Iespējas izvēlēties - no 1 līdz 60 minūtēm.
  - cik tukšumus vēlaties spiest starp teikumiem - vienu vai divus;
  - noteikt vietas garumu, kurā tiks rakstīts teksts - mainīgs, atbilstoši teksta garumam, vienmēr vienāda garuma - īss, vidējs vai garš.
  - Ja kļūda, tad pīkstēt vai nepīkstēt, kļūdu iekrāsot vai neiekrāsot sarkanu;
  - vai darbības laikā nerādīt uz ekrāna ne klaviatūru, ne darbības ātruma grafiku, vai rādīt vienu no abiem, vai ļaut programmai pašai izvēlēties, ko kuru brīdi rādīt;
  - rādīt vai nerādīt rezultātu grafiku; rādīt vai nerādīt komentārus angļu valodā par padarīto;
  - analizēt vai neanalizēt vislabāk un vissliktāk apgūtos taustiņus.
  Pēc parametru uzstādīšanas tālāk ar bilžu un angļu teksta palīdzību tiek pastāstīts un parādīts, kā pie datora jāsēž, lai panāktu labākus rezultātus. Arī šim pamācošajam posmam var "pārlekt", izvēloties "Skip how to sit".
  Tālāk notiek atsevišķu taustiņu apguve un "mācību stundas", kurās pilda "taustiņu vingrinājumus". Attēlā parādīts, kā izskatās ekrāns vienā no pirmajām "mācību stundām" (attēla palielināšanai uz tā uzklikšķiniet). Burtiņš, kas jāspiež, uz ekrāna klaviatūras ir gaišākā krāsā, lai to varētu pamanīt.
  Bez mācību stundām jeb "Lessons" programma piedāvā vēl sekojošas iespējas:
  - Report - vingrinājumu analīze - kļudu daudzums procentos, labākie un sliktākie taustiņi, komentāri angļu valodā.
  - Extra Practice - vingrināties sliktāk apgūto taustiņu spaidīšanā, paša izvēlētu taustiņu apguvē vai paša izvēlētu tekstu (tam jābūt .txt failam)
  - Safari Park - multiplikācija, kuras laikā vajag rakstīt tekstu, t.i., burtu kombinācijas - to, kas ir redzams uz ekrāna. Ja kādu tekstu laikā nepaspēj uzrakstīt, tiek "zaudēta dzīvība". Pavisam spēlē tiek dotas 3 dzīvības. Spēlei vairāki līmeņi. Spēles sarežģītība atkarīga no tā, cik taustiņus lietotājs apguvis.
  - Brick Factory - spēle, kurā jāpaspēj katru "vārdu" uzrakstīt, pirms ķieģelis ar to ir nokritis.
  Vizuāli spēles ir kā multiplikācijas. Darboties ar programmu varētu būt interesanti, sevišķi klaviatūras apguves sākuma posmā, un ja lietotājs tiešām noskaņojies galvenokārt apgūt klaviatūru, nevis tikai izklaidēties.
  Slikti, ka nepastāv iespēja sākt uzreiz ar grūtāku līmeni, - jebkuram jaunam lietotājam jāsāk klaviatūras apguve no pašiem sākumiem, bet turpmāk - ņemot vērā savus iepriekšējos rezultātus.
  Bez maksas programma lietojama tikai apguves sākuma posmā. Lai apgūtu visu klaviatūru, programma jāreģistrē. Reģistrācijas maksa ir 19,95$.
  Apraksts papildināts 20.11.98.
  Uz galveno lapu / Main Page