Galvenais URL.(www.angelfire.com) | Ņemt.(www.lanet.lv; 2776K)

URL. (www.lanet.lv) | Ņemt.(www.dip.ee.uct.ac.za; 2776K)

  RA,AL,GR * * * * * E n g
  mth9904.zip - Mathemania - (Pentium, 90Mhz, 800x600 krāsu ekrāns, 16MB RAM, pele; autori neiesaka, bet strādā arī uz 486DX2/80, 8MB RAM)
  satur programmu interaktīvu matemātisku materiālu (uzdevumu, grafiku) veidošanai, kā arī 4 jau izstrādātus nopietnus materiālus matemātikā vidusskolas pēdējām klasēm un augstskolas pirmajiem kursiem.
  Programma veidota kā "drag and drop" tipa programma, t.i., darboties tajā var, objektus brīvi pārvietojot no vienas vietas uz citu.
  Darbības vide ir savdabīga, atšķirīga no citām man zināmajām programmu vidēm.
  Lietotājs var veidot pats savus materiālus vai izmantot jau esošos.
  Programmu sākot, tiek piedāvāts izvēlēties kādu no jau esošajiem materiāliem.
  Pēc izvēles veikšanas uz ekrāna parādās atbilstošā darbības vide un neuzkrītošas instrukcijas, kā var rīkoties turpmāk.
  Konkrētiem risināmiem piemēriem redzamas zaļas bultiņas, kas norāda, no kurienes uz kurieni jāvelk atbilstošie objekti, lai iegūtu tālākos rezultātus ar jaunām instrukcijām. Parasti darbošanās notiek ar peles, kā arī SHIFT, CTRL, ALT, BackSpace, DEL un dažu citu taustiņu palīdzību.
  Programmai ir sekojošas daļas:
  - Dažādu veidu grafiki (Families of curves)
  - 11. klases algebras jautājumi
  - 12.klases eksāmena jautājumi
  - Universitātes 1.kursa rēķini
  - Universitātes 2.kursa dažādi jautājumi
  Dažādu veidu grafiki (Families of curves)
  Programma piedāvā divu tipu grafiku trafaretus, kuros lietotājs brīvi var labot un rakstīt to, ko pats vēlas.
  Vienā trafaretā pierakstītas sinusa funkcijas to grafiku zīmēšanai, savukārt otrā - vienādojumu sistēma, kas satur pakāpes.
  Vēl ir arī lauks, kurā sarakstītas izmantojamās konstantes. Arī tās, tāpat kā visu citu, var labot, izmest, papildināt.
  Iezīmējot interesējošo funkciju un nospiežot kombināciju CTRL+peles kreisais klikšķis, tiek uzzīmēts funkcijas grafiks.
  Programma interesanta ar to, ka lietotājs it kā var darīt jebko, kā ienāk prātā. Tradicionāli grafiku zīmēšanas programmās lietotājam jāieraksta konkrēti parametri iepriekš noteiktos lauciņos, bet te viņš brīvi var mainīt sākotnējo vidi, uzzīmētos grafikus brīvi var pārvietot pa visu ekrānu, tā ka beigās pats var apmaldīties - kur ko ir nolicis.
  11. klases algebras jautājumi
  Tiek piedāvāti sekojoši jautājumi:
  - Teorēmas par dalīšanu reizinātājos (3 jautājumi);
  - Kvadrātvienādojumu risināšana (4 jautājumi);
  - Vienādojumu sistēmas (1 jautājums);
  - Nevienādības (2 jautājumi);
  - Absolūtās vērtības (3 jautājumi);
  - Pakāpes (4 jautājumi);
  - Trigonometriskās vienādības (1 jautājums).
  12.klases eksāmena jautājumi
  Te ir reāli 12.klases eksāmenu jautājumi Dienvidamerikā. Pavisam 10 tipu uzdevumi, katram tipam 3 līdz 7 uzdevumi. Uzdevumu piemēri dažiem tipiem:
  1. Atrast x, ja (1/2)*abs(x-3)<4;
  2. Atrast x, kuriem f(x)=sqrt(x/(3-x)) iegūst reālas vērtības; sqrt - kvadrātsakne;
  3. Atrisināt q(x)>3, izmantojot grafiku;
  4. Neizmantojot kalkulatoru, jāpierāda, ka
     (sqrt(27)-sqrt(12))/(sqrt(75)-sqrt(48))=1;
  5. Izmantojot kalkulatoru, atrast ;
  6. Darbošanās ar divu funkciju f(x) un g(x) grafikiem;
  7. Darbošanās ar rindām; utt.
  Attēlā redzams 3.jautājuma risinājuma fragments (attēla palielināšanai uz tā uzklikšķiniet).
  Universitātes 1.kursa rēķini
  Vairāk nekā 20 integrāļi, izmantojot dažādas metodes:
  - vienkārši nenoteiktie integrāļi (2),
  - vienkāršs noteiktais integrālis (1),
  - vienkārša substitūcija (3),
  - sarežģītāka substitūcija (2),
  - integrēšana pa daļām (4),
  - integrēšana pēc tabulām (6),
  - parciālā integrēšana (1),
  - papildināšana līdz pilnam kvadrātam (1),
  - polinomu dalīšana (2),
  - substitūcija un integrēšana pēc tabulām (1).
  Attēlā variet apskatīt dažādus piedāvātos integrāļus līdz ar zaļajām bultiņām un paskaidrojošiem tekstiem, kas rāda, kā rīkoties, lai varētu pakāpeniski iegūt atrisinājumu (attēla palielināšanai uz tā uzklikšķiniet).
  Interesanti, ka lietotājs brīvi var darboties ar jebkuru piedāvāto uzdevumu, jebkurā brīdī tā atrisinājumā pavirzoties vēl uz priekšu.
  Tādējādi uz ekrāna vienlaikus var atrasties gan pilnīgi atrisināti, gan pusatrisināti, gan neatrisināti uzdevumi.
  Universitātes 2.kursa dažādi jautājumi
  - Parciālie atvasinājumi;
  - Lagranža reizinātāji;
  - Daudzkārtīgie integrāļi;
  - Matricas;
  - Determinanti.
  Jāsaka, ka man programma likās dīvaina un interesanta vienlaikus.
  Vairāk pat interesēja pati programma, kā tur viss notiek, nekā tas, ko ar tādu programmu var iemācīties.
  Ja lietotājam programmas vide iepatīkas, viņš var veidot pats savus materiālus. To darīt gan ir jāiemanās, taču kā piemērus var izmantot jau esošos materiālus, tā ka ja ir liela vēlme un angļu valodas zināšanas, tad to droši var darīt. Programmai ir arī HELPs, kuru vērts palasīt, ja ir vēlme veidot savu materiālu.
  Bez maksas programma lietojama 30 dienas.
  Programmas reģistrācija studentiem 10$, pārējiem - 30$.

  Apraksts tapis 07.04.00. | Aprakstu veidoja Julita Kluša

  Uz galveno lapu / Main Page