URL.(www.mathware.com) | Ņemt. (ftp.mathware.com; 62K)

  GR * * * * * * E n g
  mwcy99dm.zip (mwcy98dm.zip) - MathWare Cyclone 99 (apraksts MathWare Cyclone 98) - (210K HDD; ieteicams 256 krāsu ekrāns)
  satur programmu krāsainu trīsdimensionālu bilžu zīmēšanai un aplūkošanai no dažādiem skatupunktiem.
  Programmas bezmaksas demo versijā iekļauti 28 piemēri uz kuru bāzes var izbaudīt programmas labumus - lietotājs var aplūkot gatavas bildes un ar tām darboties.
  Katra grafika vienādojums var būt uzrakstāms formā
  GRAPH3D(f(x,y,z)=C), kur C - konstante;
  iespējams uzstādīt arī citus parametrus, piem., x, y un z ierobežojošus intervālus.
  Vienā grafikā var aplūkot arī vairāku vienādojumu grafiku apvienojumu, piem., grafiks "Tubes.mwc"
  GRAPH3D((x^2+y^2=1,y^2+z^2=1,x^2+z^2=1))
  satur triju vienādojumu grafiku apvienojumu.
  Var tikt zīmēts grafiks arī nevienādībai vai arī vairāku nevienādību sistēmai, piem., GRAPH3D( X^2+Y^2+Z^2<=9 & X>1).
  Pastāv iespēja grafika zīmējumam būt atkarīgam no laika, t.i., būt kustīgam. Kustīgs ir, piemēram, grafiks "Expltoru.mwc"
  GRAPH3D( z^2 + (sqrt(x^2+y^2)-2)^2 = 4*sin(time/40)^2).
  Programmas autori apgalvo, ka jebkura grafika tapšanas ātrums uz ekrāna aizņem mazāk kā pussekundi uz datora, kas ir vismaz Pentium ar 75Mhz. Mana pieredze ar 200Mhz Pentium datoru rāda, ka grafiki tiek zīmēti praktiski momentāli.
  Ar katru grafiku lietotājs var darboties sekojoši -
  jau demo versijā:
  - ar PgUp un PgDn viegli un ātri palielināt vai, attiecīgi, samazināt grafika mērogu;
  - ar bultiņtaustiņiem viegli un ātri pagriezt figūru (likt figūrai rotēt) sev vēlamā virzienā (aplūkojot grafiku kā divdimensionālu projekciju datora ekrānā, pagriešana notiek ap ekrāna vidus horizontāli vai, attiecīgi, vertikāli);
  - aplūkot grafika šķērsgriezumu pa x, y vai z asi;
  - nokopēt uzzīmēto grafiku, lai vēlāk to iekopētu kādā MS dokumentā, piem., MS Wordā. Manuprāt, šis fakts ir ļoti pozitīvs, sevišķi tādēļ, ka kopēšana iepējama arī demo versijā. Zemāk var aplūkot divus no programmas piedāvātajiem grafikiem ar vienādojumiem attiecīgi
    GRAPH3D( ( x^2 + y^2 + z^2 = 4, (x^2 + y^2 + z^2)*sqrt(y)/sqrt(y) = 9 ) )
    un GRAPH3D( sin(2*x) + sin(2*y) = sin(2*z) ).
  Tikai programmas reģistrētājā versijā:
  - ļauj mainīt esošo grafika vienādojumu, kā arī rakstīt pašam savu - pilnīgi jaunu garfika vienādojumu;
  - tiek piedāvāts uzzīmēto grafiku saglabāt, radot iespēju kādreiz vēlāk turpināt darbošanos ar izveidoto grafiku.
  Lai sāktu darbošanos demo versijā, jāizvēlas "restore" un tad attiecīgi jāizvēlas viens no programmas piedāvātajiem failiem. Demo versijā iespējams redzēt piedāvātā grafika vienādojumu, kā arī šo vienādojumu nokopēt.
  Ar programmu patīkami un viegli strādāt. Interesanti paskatīties pat tad, ja vēlāk nenāksies to lietot.:)
  Programmas pilnā versija maksā 99$ (iegādājoties vairumā, ir atlaides).
  Tā kā man šī programma pieejama tikai demo versijā, tad nevaru pārliecinoši izanalizēt iespējas un darbošanās ērtumu programmas pilnajā versijā. Citādi, iespējams, programmas subjektīvais vērtējums zvaigznītēs varētu būt arī augstāks.
  Uz galveno lapu / Main Page