URL.(users.fdn.com) | Ņemt. (www.mirror.ac.uk; 130K)

  AL * * * * * E n g
  algbr212.zip - Professor Weissman's Algebra Tutorials 2.12 - (384K HDD)
  satur programmu, kura ietver dažādus algebras vingrinājumus dažādās grūtību pakāpēs.
  Pirms darba ar programmu, ja lietotājs to izvēlas, var apgūt, kā pierakstīt programmas lietošanas laikā matemātiskos simbolus - pakāpes, daļas, kvadrātsaknes.
  Programma ietver sekojošas tēmas:
  * nevienādības (1.pakāpē jāprot pateikt, kurš no dotajiem veselajiem skaitļiem ir mazākais vai lielākais, 2.pakāpē jāprot uzrakstīt skaitļa moduli, 3.pakāpē jāprot ievietot pareizo nevienādības zīmi starp veseliem skaitļiem, 4.pakāpē jāprot ievietot pareizo nevienādības zīmi starp veselu skaitļu moduļiem);
  * darbības ar veseliem (ne lielākiem kā 19) skaitļiem (saskaitīšana, atņemšana, reizināšana, līdzīgo locekļu savilkšana);
  * iekavu atvēršana, darbojoties ar veselu - pozitīvu un negatīvu - skaitļu saskaitīšanu un atņemšanu;
  * daļu vienkāršošana, kura ietver sevī darbošanos ar veselu skaitļu saskaitīšanu, atņemšanu un iekavu atvēršanu;
  * darbību secība rēķinos, kas ietver aritmētiskās operācijas, kāpināšanu, kvadrātsaknes vilkšanu;
  * darbības ar pakāpēm (kad pakāpes jāsaskaita, jāatņem vai jāsareizina);
  * rēķini ar skaitļiem un mainīgajiem, izmantojot distributīvo īpašību.
  Katrā tēmā ir līdz piecām grūtību pakāpēm. Lietotājs var pats izvēlēties tēmu un grūtību pakāpi, bet var pildīt visu pēc kārtas tā, kā piedāvā programma. Jebkurā momentā var pārtraukt vingrinājumu pildīšanu, apskatīt pareizo atbildi, mainīt doto uzdevumu pret citu, mainīt grūtību pakāpi vai arī mainīt tēmu.
  Iespējams apskatīties arī savus rezultātus, kuri apkopoti pa tēmām un grūtību pakāpēm, uzrādot pildīto vingrinājumu skaitu un no tiem pareizi izrēķināto skaitu, kā arī pareizo atbilžu skaitu procentos.
  Nepareizas atbildes gadījumā programma ne tikai to paziņo un parāda pareizo atbildi, bet arī cenšas pakāpeniski soli pa solim un iespējami uzskatāmi izskaidrot, kā šī pareizā atbilde iegūta.
  Vienīgais būtiskais programmas trūkums varētu būt tas, ka uzdevumu nosacījumu saprašanai nepieciešamas kaut nelielas angļu valodas zināšanas. Atbilžu rakstīšanai gan tās nav nepieciešamas.
  Programma maksā sākot no 30$ (vienam diskam ar vienkāršākajiem uzdevumiem un matemātikas problēmām) līdz 120$ (6 diskiem ar dažādu tematu un grūtību pakāpju uzdevumiem).
  Taču šai pieejamai programmai nekādi lietošanas termiņi nav norādīti; un arī tad, ja pagājis ilgs laiks pēc programmas pirmās lietošanas reizes, to joprojām var lietot pilnā apjomā.
  Uz galveno lapu / Main Page