| URL.(www.uni-giessen.de; D e u) | Ņemt. (www.uni-giessen.de; D e u; 2,92M) |

  GE,RA * * * * D e u(??, E n g)
  Geolog.zip jeb GeologDE.exe (agrāk arī geolus32.exe, geolog32.exe) - GEOLOG-WIN 4.2 -
  satur universālu mācību vidi ģeometrijas mācīšanai vidusskolā. Vācu valodā.
  Kādreiz bija pieejami programmas faili ar nosaukumiem gelous32.exe un gelous16.exe arī programmas versijai angļu valodā, bet tagad tie vairs nav atrodami.
  Programmas darbība tika aprakstīta, darbojoties ar angļu versijas programmu Windows 95 videi (gelous32.exe).
  Programma sastāv no četrām daļām (izvēli veic, uzklikšķinot uz "System"):
  - Geolog - programma dinamiskai ģeometrisku figūru attēlošanai;
  - Geocon - apmācības sistēma ģeometrisku konstrukcijas uzdevumu risināšanai;
  - Geoproof (Gebeweis) - apmācības sistēma ģeometrisku pierādīšanas uzdevumu risināšanai;
  - Geoexpert - skolotāja darbības vide, kurā izveidot uzdevumus un palīgmateriālus abām minētajām apmācības sistēmām.
  GeoLog daļa.
  Te lietotājs var veidot un skatīties dinamiskus ģeometriskus attēlus - ar vizuālu un varbūt pat kustīgu bildīšu palīdzību var palīdzēt labāk saprast to ģeometrijas daļu, kas saistīta ar dažādām ģeometriskām figūrām, simetriju, pārbīdi, paralēlo pārnesi u.c.
  Piemēram, kustinot kāda izveidota attēla punktu (figūras virsotni vai punktu, kas vienkārši atrodas uz kāda nogriežņa / taisnes), kopējā bilde gan izmainās, jo līdz ar punktu var tikt kustinātas visas figūras, kas ar to saistītas - līnijas, kurām punkts pieder, kā arī šīm līnijām saistītās līnijas; bet tiek saglabāta savstarpējā paralelitāte, t.i., ja pirms kustināšanas kādas līnijas bija paralēlas, tad tās būs paralēlas arī pēc kustināšanas.
  Iespējams arī gadījums, kad līnija netiek pārvietota, bet punkts var kustēties pa līniju, uz kuras tas atrodas.
  Bildes kustīgums atkarīgs no tā, kā tā tikusi "definēta", kurš lielums (punkts, līnija) no kura ir atkarīgs.
  Pieejamajā Demo versijā lietotājs var gan izmantot gatavos demo failus, gan veidot savus, taču NAV iespējams izveidotu failu saglabāt. Tas iespējams tikai pilnajā (maksas) programmas versijā.
  Gatavus izveidotus failus (ar paplašinājumu *.pct) vairumā var atrast direktorijā
  geolus32\EXE\Rules\
  Vienu - direktorijā
  geolus32\EXE\
  GeoCon daļa.
  Arī šī daļa Demo versijā darbojas tikai nosacīti, jo studenta, t.i., personas, kas mācās, izmantojot šo vidi, darbības protkoli netiek izveidoti.
  Darbošanās notiek vidē, ko nodrošina faili ar paplašinājumu *.lsk
  Vienu tādu failu ar paplašinājumu *.lsk var atrast direktorijā
  geolus32\Konaufg\
  GeoProof daļa.
  Lai, izmantojot šo vidi, darbotos, vispirms izvēlas attiecīgo apmācības failu ar paplašinājumu *.lsb
  Demo versija nodrošina sekojošus piemērus :
  geolus32\beraufg\lsq1.lsb
  geolus32\bewaufg\lsq1.lsb
  Uzklikšķinot uz kāda no lodziņiem, "ieiesiet uzdevumā", kurā būs redzams zīmējums. Dzeltenajā ekrānā tiek parādīti dotie (given) lielumi un pašā augšā - aprēķināmais vai pierādāmais.
  (sk. zemāk zīmējumu; uzklikšķinot tas tiks palielināts)
  Uzklikšķinot uz "admitted operators", un kādas no rindiņām, varēs aplūkot "priekšā teikumu", t.i., zīmējumu ar teorēmu, ko varētu izmantot dotā piemēra pierādīšanai.
  Uzdevuma tekstu atkārtoti var redzēt, uzklikšķinot uz ikoniņas .
  Šī ikona domāta arī uzdevuma pakāpeniskai risināšanai.
  Atgriezties uz uzdevumu lapu var, uzklikšķinot uz ikoniņu ar imitētām teksta rindiņām .
  Tāpat kā "GeoCon" vidē, arī te studenta darbības protokoli Demo versijā netiek izveidoti.
  GeoExpert daļa.
  Vide, kurā skolotājs var veidot savus uzdevumus skolēniem, taču Demo versijā izveidotie uzdevumi NEtiek saglabāti, ir iespējams tikai izmēģināt, kā tos var veidot.
  Šajā vidē tiek piedāvāti daudzi jau gatavi uzdevumi - faili ar paplašinājumu *.kon
  Tos var atrast direktorijā
  geolus32\Konaufg\
  Ievēroju, ka arī angļu versijā programmas kļūdu ziņojumi nereti ir vācu valodā.
  Tā kā programmas Demo versiju var izmantot lielākoties tikai, lai iepazītos ar programmas GEOLOG-WIN darbību, bet ne lai reāli to varētu izmantot (jo neko nevar saglabāt), tad pieskaitīju šo programmu pie komerciālajām programmām, lai arī nekur nav nekas minēts ne par programmas tipu, ne arī par programmas cenu.
  Pieļauju, ka ar šīs programmas palīdzību iespējams izveidot labus mācību materiālus ģeometrijā, tomēr darbošanās ar programmu, vismaz sākumā, ir samērā sarežģīta, un es ieteiktu labāk izmantot varbūt ne tik efektīvas programmas, bet toties bezmaksas un daudz vieglāk apgūstamas: WinGeom un CAR / ZUL.
  Apraksts tapis 20.01.99.
  Uz galveno lapu / Main Page