| Ņemt.(hem.passagen.se; S w e; 556K)

  AR,AL,MV,CI * * * * S w e, E n g
  matte.zip - Steps matematik series - (4M brīva RAM, 1M brīva HDD; vēlams krāsu monitors; windows/system direktorijā jābūt vbrun300.dll)
  satur 11 patstāvīgas programmas dažādu matemātisku iemaņu nostiprināšanai. Visas programmas ir zviedru valodā, bet lielākoties var pilnībā iztikt arī ar tikai dažu zviedru valodas vārdu zināšanu, kuri šajā aprakstā arī tiks iztulkoti. Bieži vien arī bez jebkādām zviedru valodas zināšanām viegli saprast, kas darāms. Programmai ir radīta arī versija angļu valodā pellek.zip.
  Darbošanās visās šajās programmās ir līdzīga - lietotājam vai nu jāieraksta pareizā atbilde, vai jāizdomā apgalvojuma patiesums un jāveic attiecīgā izvēle (zviedru "Rātt" nozīmē "pareizi" un "Fel" - "kļūda" vai "nepareizi").
  Jaunu uzdevumu "izsauc", uzklikšķinot uz pogas ar uzrakstu [Nytt Tal]. To jāklikšķina gan tad, kad sāk darbu pašā sākumā, gan pēc katra atsevišķa uzdevuma atrisināšanas, ja vien negrib beigt darbu pavisam.
  Poga [Ok] jāklikšķina, kad ievadīta atbilde.
  Pavisam beigt darbu var, zem Arkiv izvēloties Avsluta.
  Zem Arkiv var arī veikt dažādas parametru maiņas, par kurām zemāk aprakstīts katrai programmai atsevišķi. Fārger piedāvā izmainīt fona krāsu - lietotājs pats var eksperimentēt, kurš vārds kādu krāsu nozīmē.
  Ja sastopat pogu [Avbryt] - tas nozīmē "atcelt".
  Lietotāja pareizās atbildes tiek skaitītas un par to skaitu tiek ziņots pēc katra pareizi atrisināta uzdevuma. Lai arī vienas sesijas laikā rezultāti tiek rādīti, tie nekur netiek saglabāti un nav par stimulu citās atbildēšanas reizēs.
  Slikti, ka nevar uzzināt pareizo atbildi, ja nu nekādi pašam neizdodas izrēķināt pareizi.
  Zemāk var lasīt aprakstus par visām 11 programmām:
  AR - Huvudrākning - aritmētiskas darbības ar skaitļiem, atbildot, vai piedāvātā vienādība ir pareiza vai nepareiza;
  AR,AL - MatteTid - jāveic aritmētiskas darbības, procentu rēķini vai jāaprēķina daļa "uz laiku", t.i., katram uzdevumam atvēlētā laika vienībā;
  AR - Långa Tal - jāaprēķina algebriskas izteiksmes vērtība, ja izteiksme sastāv no vairākiem locekļiem;
  AL - EkvationsTal - jārisina lineāri vienādojumi, t.i., jāatrod mainīgā x vērtība;
  AL - PotensTal - darbības ar pakāpēm;
  AL,CI - StatistikTal - jānosaka rādījumi dažādu veidu diagrammās;
  MV - Enheter - pāreju starp dažādām mērvienībām apguve;
  AR - Negativa Tal - aritmētiskas darbības ar negatīviem skaitļiem;
  AR - BråkTal - aritmētiskas darbības ar daļām;
  AL - ProcentTal - darbošanās ar procentu rēķiniem;
  AR,AL - Blandade Tal - dažādi uzdevumi - aptver gandrīz visu citu programmu uzdevumus kopā.
  Huvudrākning -
  jādarbina programma matte.exe.
  "Galvasrēķini" - aritmētiskas darbības ar skaitļiem, atbildot, vai piedāvātā vienādība ir pareiza (Rātt) vai nepareiza (Fel).
  Lietotājam jāizdomā, vai parādītā vienādība ir pareiza un, ja ir, jāspiež uz pogas [Rātt], bet, ja nav - tad jāspiež uz pogas [Fel].
  Uz ekrāna visu laiku varēs redzēt, cik reizes lietotājs atbildējis pareizi (skaitlis pie "rātt") un cik reizes - kļūdījies (skaitlis pie "fel").
  Bez šo skaitļu maiņas pēc katras atbildes tā tiek arī zviedriski komentēta ekrāna apakšējā lodziņā, taču šie komentāri nav īpaši būtiski (kaut gan varētu būt interesanti, ja saprastu). Var arī mēģināt atcerēties, ka zviedriski "ja" nozīmē "jā", "nej" nozīmē "nē", "rātt" - "pareizi" un "fel" - "nepareizi", "inte" liecina par noliegumu.
  Iespējamās parametru maiņas var veikt zem Arkiv, izvēloties Instāllningar - tur var izvēlēties grūtības pakāpi (Hur svart?) - no 5 (visvieglākie uzdevumi) līdz 100 (visgrūtākie uzdevumi), kā arī aritmētisko darbību (saskaitīšana, atņemšana, reizināšana vai dalīšana).
  Zemāk redzams dalīšanas vingrinājums vislielākajā grūtību pakāpē; komentāri apakšā raksturo lietotāja pareizi veikto izvēli (vienādība tiešām nav patiesa), tulkojumā tas nozīmē "Es tev piekrītu! Tas ir nepareizi.":
  Kā redzams šajā attēlā, lietotājs jau 5 reizes ir atbildējis pareizi, bet 2 reizes izvēli veicis kļūdaini.
  MatteTid -
  jādarbina programma mattetid.exe.
  Matemātika "uz laiku" - lietotājam jārisina piedāvātie uzdevumi (jāveic aritmētiskas darbības, procentu rēķini vai jāaprēķina daļa), pie tam katram uzdevumam atvēlēts noteikts laiks, kurā jāievada atbilde.
  Dažādus parametrus var mainīt, zem Arkiv izvēloties Instāllningar - tur var izvēlēties
  Alternativ - darbību (saskaitīšana, atņemšana, reizināšana, dalīšana, procentu rēķini (2 varianti) vai daļas (2 varianti));
  Svårighetsgrad - grūtību pakāpi (no 1 līdz 9);
  Tid per upgift (s) - laiku (sekundēs), ko atvēlēt viena uzdevuma risināšanai (no 5 līdz 30);
  Antal uppgifter - uzdevumu skaitu (no 10 līdz 30).
  Lai varētu rēķināt procentu un daļu uzdevumus, jāzin, ka zviedru "av" nozīmē "no" un zviedru "ār" nozīmē "ir". Piemēram, zemāk var apskatīt uzdevumu ar daļu rēķiniem visgrūtākajā iespējamā pakāpē. Tika risināti 10 uzdevumi, 8 no tiem tika atrisināti pareizi (to var redzēt no 2.rindas, kur redzams, ka 8 pareizi un 2 kļūdaini, kā arī no apakšējās rindas - tur rakstīts, ka 8 no iespējamiem 10 ir pareizi).
  Jāatzīmē, ka šāda risināšana "uz laiku" šķita visai interesanta un stimulēja ātrāku domāšanu.
  Långa Tal -
  jādarbina programma ltal.exe.
  Jāaprēķina algebriskas izteiksmes vērtība, ja izteiksme sastāv no vairākiem locekļiem. Katra atsevišķa locekļa vērtība ir robežās no 1 līdz 10.
  Iespējamās parametru maiņas:
  Addition och Subtraktion - tikai saskaitīšana un atņemšana;
  Alla 4 rāknesātten - visas 4 aritmētiskās darbības;
  Parenteser - ja var izmantot arī iekavas;
  Svårighetsgrad (grūtību pakāpe) - no 1 (visvieglākie uzdevumi; 3 vai 4 locekļi izteiksmē bez iekavām) līdz 5 (visgrūtākie uzdevumi; 7 vai 8 locekļi izteiksmē bez iekavām).
  Pareizas atbildes gadījumā parāda, cik pareizu piemēru jau izrēķināts, nepareizas atbildes gadījumā ir paziņojums "Fel. Försök igen." (Kļūda. Mēģini vēlreiz.) un lietotājs var mēģināt atbildi ievadīt atkārtoti tikmēr, līdz ievadīta pareizā atbilde.
  Zemāk redzams uzdevums 5. grūtību pakāpē, izmantojot visas 4 aritmētiskās darbības un arī iekavas:
  EkvationsTal -
  jādarbina programma xtal.exe.
  Jārisina lineāri vienādojumi, t.i., jāatrod mainīgā x vērtība.
  Zviedru valodas nepratējiem ieteicams zem Arkiv izvēlēties Direkt Lōsning - te piedāvātajiem piemēriem uzreiz jāuzraksta mainīgā vērtība. Tiesa, grūtākajā, t.i., 5. līmenī galvā to ir izdarīt visai pagūti, bet pierakstus veikt jau nav liegts.
  Izvēloties Fullstānding Lōsning, jāatbild uz jautājumiem, lai pakāpeniski iegūtu x vērtību.
  Tāpat iespējams izvēlēties vienu no 5 grūtību pakāpēm (Svårighetsgrad).
  PotensTal -
  jādarbina programma potal.exe.
  Darbības ar pakāpēm. Darbošanās pakāpju ievadīšanā visai neērta. Reizēm programma darbojas dīvaini un nekorekti, tāpēc sīkāk šo programmu neanalizēšu, kas vēlas, var izmēģināt pats, nekā īpaši sarežģīta tur nav.
  Statistik Tal -
  jādarbina programma stattal.exe.
  Jauka programma, kurā jānosaka rādījumi dažādu veidu diagrammās. Būtisks trūkums šoreiz ir zviedru valoda, jo prakstiski visi jautājumi, lai tos saprastu, prasa arī zviedru valodas zināšanas. Var vienīgi mēģināt uzminēt jautājumu pēc attēlā redzamās jautājuma zīmes novietojuma un zviedru teksta.
  Tiek apskatītas riņķa, stabiņu un lineārās diagrammas. Attēlā var aplūkot piemērus šīm diagrammām līdz ar attiecīgajiem jautājumiem.
  Arī te iespējams izvēlēties risināšanas līmeni (no 1 līdz 5).
  Exemplariska Enheter -
  jādarbina programma enheter.exe.
  Pāreju starp dažādām mērvienībām apguve -
  massa (masa) - pārejas starp g, mg, hg, kg un ton (tonna);
  längt (garums) - pārejas starp mm, cm, dm, m un km;
  tid (laiks) - pārejas starp sekundēm, minūtēm un stundām;
  area (laukums) - pārejas starp mm2, cm2, dm2, m2;
  volym (ml,cl etc) (šķidrumu tilpums) - pārejas starp ml, cl, dl, l;
  volym (mm3,cm3 etc) (ķermeņu tilpums) - pārejas starp mm3, cm3, dm3, m3.
  Ja lietotājs atbildējis pareizi, tad labajā pusē parādās uzraksts "JAA!" (nu gluži kā latviski!), bet ja nepareizi - uzraksts "NEJ!!". Jebkurā gadījumā tiek parādīts arī kopējais pareizi atbildēto vingrinājumu skaits.
  Negativa Tal -
  jādarbina programma negtal.exe.
  Aritmētiskas darbības ar negatīviem skaitļiem.
  Iespējamās parametru maiņas (zem Arkiv):
  Rātt eller Fel - izvēlēties, vai dotā vienādība pareiza, vai nepareiza;
  Mata in svaret - atbildi rēķināt un rakstīt pašam;
  Addition och Subtraktion - tikai saskaitīšana un atņemšana;
  Multiplikation och Division - tikai reizināšana un dalīšana;
  Alla 4 rāknesātten - visas 4 aritmētiskās darbības;
  Parenteser - ja var izmantot arī iekavas;
  Svårighetsgrad (grūtību pakāpe) - no 1 līdz 5;
  Bråk Tal -
  jādarbina programma braktal.exe.
  Tiek piedāvāta darbība ar daļām (saskaitīšana, atņemšana, reizināšana vai dalīšana); lietotājam rezultāts vispirms jāpieraksta kā daļa, kuras saucējs jau dots, un tad (ja iespējams) tas jāpārveido par jauktu daļu. Attēlā zemāk parādīta vide, kur lietotājam jāieraksta skaitītājs.
  Pēc atbilžu ievadīšanas tiek parādīts pareizo atbilžu skaits.
  "Du har N Rätt" nozīmē, ka N uzdevumi atrisināti pareizi.
  Ja lietotājs ievadījis kļūdainu atbildi, tad parādās uzraksts: "Fel. Försök igen." (Kļūda. Mēģini vēlreiz.) un lietotājs var mēģināt atbildi ievadīt atkārtoti. Ja kļūdās arī atkārtoti, tad var mēģināt vēl un vēlreiz, līdz rezultāts ir pareizs, bet var arī pāriet pie nākošā uzdevuma (Nytt Tal).
  Programmai iespējams mainīt arī dažādus parametrus (izvēles atrodas zem Arkiv).
  Kāsītis pie Addition nozīmē, ka tiks piedāvāta daļu saskaitīšana;
  uzklikšķinot uz Subtraktion tiks piedāvāta daļu atņemšana;
  Multiplikation nozīmē daļu reizināšanu;
  Division - dalīšanu.
  Bez tam iespējams mainīt arī grūtības pakāpi - attiecīgi izvēloties zem Svårighetsgrad skaitli no 1 (visvieglākie uzdevumi) līdz 5 (visgrūtākie uzdevumi).
  ProcentTal -
  jādarbina programma ptal.exe.
  Darbošanās ar procentu rēķiniem.
  Zem Arkiv/Instāllningar iespējams izvēlēties, kādus piemērus risināt:
  Decimalform - pārveidot procentus decimālpierakstā (piem., 90% = 0.9)
  Procentform - pārveidot decimālformu procentos (piem., 0.3 = 30%)
  Berākning av delen - izrēķināt procentus no dota skaitļa (piem., 80% no 40 = 32)
  Hur många procent? - izrēķināt, cik procentu sastāda pirmais dotais skaitlis attiecībā pret otro doto skaitli. Attēlā var redzēt vidi, kurā tiek prasīts, cik procenti ir skaitlis 10 attiecībā pret skaitli 40. Pareizā atbilde būtu 25%.
  Procentrāknare - procentu rēķini - te latviešu skolēnam varētu būt sarežģītāk izprast, kas tieši jārēķina, bet var mēģināt, zinot, ka zviedru "av" nozīmē "no".
  Iespējams arī izvēlēties līmeni (no 1 līdz 5).
  Blandade Tal -
  jādarbina programma multal.exe.
  Dažādi uzdevumi. Pirms tiem ķerties klāt, der padarbināt visas augstāk aprakstītās programmas, jo gan pieraksts, gan uzdevumi analogi kā citās programmās, tikai te tie visi tiek piedāvāti kopā, jauktā secībā.
  Zem Arkiv izvēloties Instāllningar, var mainīt līmeni - iespējami 5 līmeņi.
  Programma ir bezmaksas, izmantojiet!
  Apraksts tapis 31.08.99.
  Uz galveno lapu / Main Page