| Ņemt. (MS-DOS, ftp.lanet.lv, 552K)

URL (archives.math.utk.edu). | Ņemt.(MS DOS; archives.math.utk.edu; 552K) | Ņemt.(WIN; archives.math.utk.edu; 419K)

  GR * * * * * E n g
  gpt35exe.zip - GNUPLOT MS-DOS v.3.5
  gpt35win.zip - GNUPLOT MS-Windows v3.5 (apraksts par v3.4)
  satur programmu divu un trīs dimensiju grafiku zīmēšanai. Var ielasīt arī gatavus datu failus, rakstītus ASCII kodos.
  Darbošanās notiek, vai nu izvēloties jau gatavu demo failu, kuri lielā skaitā ir zem direktorijas /demo/ (ar paplašinājumu *.dem) vai arī katram pašam rakstot komandas, kuru izpildīšanas rezultātā var uzzīmēt arī vienu vai vairākus grafikus.
  Lai saprastu, kā/kur notiek rakstīšana, un kas no tās iznāk, vispirms var aplūkot bildi, kurā var redzēt gan Windows GnuPlot versijas darbības vidi, gan grafiku (lai palielinātu, uzklikšķiniet uz bildes).
  Aiz teksta
  gnuplot>
  lietotājs var rakstīt komandu, kas jāizpilda.
  Patīkami, ka agrāk rakstītas komandas var likt uzrakstīt atkārtoti, attiecīgu reižu skaitu spiežot "bultiņu uz augšu".
  Te būs dažu komandu skaidrojumi:
  set ... - uzstāda dažādus zīmējamā attēla parametrus.
  show ... - parāda šos uzstādītos parametrus.
  set no_ - lieto, ja vajag atcelt agrāk uzstādītus parametrus (piemēram - set nogrid).
  set grid - uzliek koordinātu tīklu.
  set size x,y - uzliek attēla izmērus (pēc noklusēšanas x=1, y=1).
  set sample ptu_sk - uzstāda, cik punktos tiks aprēķinātas funkcijas vērtības (pēc noklusēšanas ptu_sk = 100).
  set xtics sak,int - uzstāda iedaļu sākumpunktu (sak) un intervālu (int) uz x ass (attiecīgi ytics un ztics - y un z asīm).
  set arrow bult_nr from x1,y1 to x2,y2 - zīmē bultiņu ar numuru bult_nr no koordinātām (x1,y1) uz (x2,y2).
  set offsets kr,lab,au,ap - uzstāda kreisās, labās, augšas un apakšas maliņu izmērus.
  Var uzstādīt arī vēl daudzko citu, piemēram,
  set parametric - vienādojumam parametriskā formā,
  set polar - vienādojumam polārajās koordinātās,
  set logscale - zīmējumam logaritmiskajā skalā,
  u.c.
  Lai ne tikai uzstādītu zīmējuma parametrus, bet arī uzzīmētu pašu grafiku, lieto komandu plot (2dimensiju grafikiem) vai splot (trīsdimensiju grafikiem).
  Piemēram, attēlā redzamais grafiks tika uzdots sekojoši:
  gnuplot> plot [-45:45] x*sin(x) with linespoints
  - Intervāls [-45,45] nozīmē intervālu uz x ass, kurā tiek zīmēts grafiks,
  - x*sin(x) - attēlojamā funkcija formā y=f(x),
  - with linespoints - paziņo, ka grafiks jāzīmē ar līnijām un punktiem.
  Pozitīvi, ka iespējams arī likt zīmēt grafiku pēc datiem, kas ir ievadīti kādā failā.
  Piemēram, ja vēlaties zīmēt xy grafiku, punktiem uzrādot arī iespējamo kļūdu nogrieznīšus, teksta failā jābūt trim kolonnām, kur pirmajā būtu x koordinātas, otrajā - y koordinātas un trešajā - iespējamā kļūda attiecīgajam punktam.
  Piemērs, ja dati atrodas failā "dati.txt":
  gnuplot> plot [1:4.5] [0:10] "dati.txt" with errorbars,
  Tad rezultāts izskatās sekojoši (lai palielinātu, uz attēla uzklikšķiniet):
  Ja rodas kādas specifiskas vajadzības, vajadzīgo funkciju vai komandu var atrast gan izvēlnēs (tikai windows versijai), gan help failos.
  Te vēl piemērs, kā izskatās uzzīmēti vairāki grafiki, kas uzdoti parametriskajās koordinātēs, zīmēti ar DOS versijas GnuPlot palīdzību:
  Programma ir bezmaksas produkts un pietiekoši ērta izmantošanai, iesaku!
  Apraksts tapis 22.01.99.
  Uz galveno lapu / Main Page