URL: apraksts LIIS mācību materiālos | Ņemt.(LIIS; graf_psk.zip; 7843K) Ņemt.(LIIS, jaunākā versija)

  GR,AL * * * * * L a t
  graf_psk.zip - Grafiki sakarību, funkciju, vienādojumu un nevienādību mācīšanai pamatskolā (apraksts par vecāku programmas versiju nekā ir jaunākā pieejamā, sk. aprakstu LIIS mācību materiālos) -
  satur programmu dažādu funkciju grafiku demonstrācijai, apmācībai, kā arī zināšanu pārbaudei (latviski).
  graf_psk.zip satur gan pašu programmatūru, gan arī teorētisko materiālu (fails Algebra.ppt), kas ir veidots kā Powerpoint prezentācija.
  Šajā aprakstā tiks aprakstītas tieši programmatūras (programmas Punkts) iespējas.
  Programmai ir iespējami 2 darba režīmi -
  - Demonstrējumi, apmācība
  - Pārbaude
  Demonstrējumu režīmā lietotājs var vērot, pētīt dažādus grafikus, izvēloties interesējošus funkciju parametrus. Pārbaudes režīmā lietotājam tiek dots pildīt vingrinājumus; par katra veikšanu tiek saņemts arī novērtējums - smaidoša vai bēdīga saulīte.
  Visa darbošanās sadalīta sekojošās grupās:
  - Tabula - grafiks
  - y=ax+b
  - Parabola
  jeb ax2+bx+c
  - Vairāki grafiki
  - 2 lineāru vienādojumu grafiska atrisināšana
  - y=a(x+l)2+m
  - Nevienādība
  - Hiperbola
  - Dažādu vienādojumu grafiku atpazīšana
  Sīkāk par šīm grupām.
  Tabula - grafiks -
  Apmācība - te lietotājs var izveidot pats savu xy vērtību tabulu (8 līdz 24 vērtību pāriem) un uzreiz redzēt izvēlētos punktus atliktus grafikā.
  Pārbaude - te lietotājam tiek piedāvāta gatava, taču tikai daļēji aizpildīta tabula. Izmantojot uz ekrāna redzamo grafiku, lietotājam jāaizpilda tabula līdz galam.
  y=ax+b
  Apmācība - te lietotājs var vērot, kā grafika izskatu ietekmē koeficientu a un b maiņa. Tam tiek piedāvāts ievadīt koeficientus diviem lineāriem vienādojumiem, rezultātā tiek uzzīmēti abu šo vienādojumu grafiki.
  Pārbaudes darba nav.
  Parabola
  Apmācība - lietotājam tiek ļauts ievadīt patvaļīgus koeficientus. Tālāk tiek demonstrēts, kā pakāpeniski notiek grafika konstruēšana.
  Pārbaude - pēc dota paraboliskā vienādojuma lietotājam jānosaka parabolas izskats - krustpunkti ar asīm, parabolas virsotne un zaru vērsums. Skat. attēlu (uzklikšķinot uz tā, attēls tiks palielināts).
  Vairāki grafiki
  Apmācība - lietotājam iespējams aplūkot grafikus vairākiem vienādojumiem formā ax2+bx+c. Protams, koeficienti a, b, c var būt arī negatīvi vai nulles. Iespējams arī ar pelīti iezīmēt grafika fragmentu un palielināt to pa visu atvēlēto ekrāna daļu. Skat. attēlu.
  Pārbaudes darba nav.
  2 lineāru vienādojumu grafiska atrisināšana
  Apmācība - lietotājam jāievada koeficienti diviem vienādojumiem formā ax+by=c. Programma pakāpeniski uzzīmē katru no vienādojumiem un rezultātā atrod arī to krustpunktu.
  Pārbaude. Tas pats, ko iepriekš paveica programma ar lietotāja uzdotiem vienādojumiem, tagad jāpaveic lietotājam ar programmas dotiem vienādojumiem - jāuzzīmē to grafiki (uzdodot katras taisnes divu punktu koordinātes) un jānosaka to krustpunkts.
  y=a(x+l)2+m
  Apmācība. Lietotājs ievada koeficientus a, l, m un programma parāda, kā pakāpeniski tiek iegūts vajadzīgais grafiks (skat. attēlu)
  Pārbaudes darba nav.
  Nevienādība
  Apmācība. Lietotājam jāievada vienādojums formā ax+by2+cy[<=>]d, kur a, b, c, d - patvaļīgi koeficienti, bet kvadrātiekavās ierakstītas izvēles zīmei, kas var būt <, = vai >.
  Tālāk programma pārveido vienādojumu, lai kreisajā pusē būtu x, labajā - y, un uzzīmē funkcijas x=f(y) grafiku. Pēc tam tiek iekrāsota atrisinājumu kopa.
  Pārbaudes darba nav.
  Hiperbola
  Apmācība. Lietotājs var skatīt vairāku parabolu grafikus, ievadot koeficientus funkcijai a/x.
  Pārbaudes darba nav.
  Dažādu vienādojumu grafiku atpazīšana
  Apmācība. Lietotājs var skatīt vienlaicīgi vairāku vienkāršu funkciju grafikus, viņam tikai jāizvēlas, kuru no 14 piedāvātajām funkcijām grafikus skatīties (skat. attēlu).
  Pārbaude. Uz ekrāna tiek rādīts funkcijas grafiks, un lietotājam jāizvēlas, kurš no minētajiem 14 grafikiem ir uz ekrāna redzamais un attiecīgi jāveic izvēle. Ļoti vērtīgs tests! Tā var visai ātri iemanīties atšķirt dažādu tipu funkciju grafikus vienu no otra.
  Programmai gaidāmi vēl uzlabojumi, tāpēc šobrīd ir vēl šādas tādas nepilnības, ko nav pagūts novērst. Lielākoties nepilnības saistītas ar to, ka darbs vēl nav līdz galam noslīpēts. Piemēram, kad vienas parabolas grafiks uzzīmēts, bet gribas zīmēt citu parabolu, tad vispirms jāiziet no šīs parabolu zīmēšanas vides un jāienāk no jauna. Ir arī gramatiskas kļūdiņas un vēl citi sīkumi. Taču kopumā programma ir pilvērtīgi lietojama jau tagad un ļoti varētu palīdzēt gan skolotājiem demonstrējot, gan skolēniem - mācoties dažādu grafiku zīmēšanu.
  Būtisks trūkums varētu būt vienīgi programmas lielais apjoms (ja to vajag savākt pa Internetu, esot sliktiem Internet sakariem..).
  Izmantojiet iespēju bez maksas lietot lielisku programmu latviešu valodā!
  Programmas autori Dzidra Krūče, Guntars Būmanis un Jānis Mencis gaida jūsu atsauksmes:
  - Guntars Būmanis:
    Liepājas Pedagoģijas akadēmija
    Matemātikas un informātikas katedra
    Lielā iela 14
    Liepāja, LV-3401
    tel. 34-23023
  - Dzidra Krūče: dzidra@cs.lpu.lv

  Apraksts tapis 04.01.2000. | Aprakstu veidoja Julita Kluša

  Uz galveno lapu / Main Page