| Ņemt (www.lanet.lv; 500,8K)

| Ņemt, ja uz datora ir Foxpro 2.0 DOS versija (www.lanet.lv; 22,9K)

  CI * * * L a t
  ir.zip - Programma TEV - (286.proc., krāsu ekrāns)
  satur programmu latviešu valodā dažādu spēju pārbaudei, kā arī vienkārši atpūtai.
  Programma "IR.exe" darbināma MS DOS vidē; ja to darbinās Windows vidē, latviešu burtu vietā būs redzami ķeburi.
  Programma iedarbināma, palaižot failu "ir.bat". Gadījumā, ja DOSā jau ir ielādēti latviešu burti, tad programmu var darbināt, uzreiz palaižot failu "ir.exe".
  Programma sastāv no 5 daļām: Zvaigznes, Mēness, Saule, Vārdi, Krāsas.
  - "Zvaigznes" satur pārbaudes testu cilvēka vērībai un atmiņai, apvienojot to ar laika izjūtas pārbaudi.
  Uz ekrāna redzami 27 zaļi maskējušies burtiņi, no kuriem tieši divi ir savā starpā vienādi. Vienā laika momentā redzams tieši viens no visiem burtiņiem. Lietotājs ar bultiņu palīdzību var pa tiem pārvietoties, tādējādi mainot, kurš burtiņš ir redzams.
  Uzdevums ir iespējami īsā laikā izpētīt, kurš no visiem burtiem ir divreiz, un uz viena no abiem nospiest ENTER.
  Turklāt, kad tas paveikts, lietotājam ir jāmēģina pēc iespējas precīzāk noteikt, cik sekundes viņš veltījis divkāršā burtiņa meklēšanai.
  Galarezultātā iegūto punktu skaitu nosaka, ņemot vērā gan to, vai atrastais burtiņš ir īstais (0 vai 50 punkti), gan to, cik ātri atrasts burtiņš (0 līdz 50 punkti), gan to, cik precīza bijusi laika izjūta (0 līdz 50 punkti). Tādējādi maksimālais punktu skaits, ko var iegūt šajā testā, ir 150.
  Te var aplūkot, kāda izskatās šī testa vide (fonu lietotājs var mainīt pēc izvēles, (skat. tālāk).
  - "Mēness" satur testu (Tapping-test), kas pārbauda nervu sistēmas stabilitāti un koncentrēšanās spēju.
  Lietotāja uzdevums ir 10 sekundes pēc iespējas ātrāk spaidīt ENTER taustiņu. Tapping-tests parāda, cik ilgi nervu centri spēj noturēt koncentrētu uzbudinājumu pie maksimāla cilvēka gribasspēka.
  - "Saule" satur korektūru testu uzmanības koncentrācijas un noturības pārbaudei.
  Uz ekrāna 20 rindās sakārtoti katrā pa 36 burtiņiem. Lietotājam rindiņas secīgi "jāapstrādā", meklējot iepriekš noteiktus burtiņus, no kuriem viena vietā jāraksta cipars "1", bet otra burtiņa vietā jāraksta cipars "0". Pie tam šis uzdevums jāveic pēc iespējas īsākā laikā.
  Atkarībā no precizitātes un darbošanās ilguma tiek aprēķināti testā iegūtie punkti. Galarezultātā lietotājs var iegūt ne vairāk kā 200 punktus.
  Turklāt pēc testa tiek parādīta statistika pa minūtēm, t.i., cik ātri un precīzi lietotājs analizējis rindas pirmajā minūtē, otrajā minūtē utt. Tādējādi tiek dota iespēja lietotājam pašam izdarīt secinājumus, cik ātri viņam izdodas "iesildīties" darbam un cik kvalitatīvs darbs ir sākumā vai, attiecīgi, uz darba beigām.
  - "Vārdi" ir "vienreizējas lietošanas" tests, dažādu valodu vārdu zināšanu pārbaudei.
  - "Krāsas" satur testu acumēra pārbaudei.
  Lietotājam 2 sekunžu laikā jāspēj novērtēt, cik vieninieku parādīti vienā rindā uz ekrāna.
  Ja lietotājs veicis vismaz 7 šādus novērtējumus, viņa acumēru (līdz ar koncentrēšanās spēju attiecīgai nodarbei) var novērtēt pietiekami objektīvi. Lai noteiktu lietotāja iegūto punktu skaitu, tiek rēķināta novērtējuma kļūdas dispersija katram no novērtējumiem. Pēc vairākiem veiktiem novērtējumiem aprēķina tās vidējo vērtību.
  Galā iegūtais punktu skaits ir lielāks tad, ja lietotāja novērtējumos ir bijis mazāk lielu noviržu no patiesajiem vieninieku skaitiem.
  Maksimālais punktu skaits (ja visās reizēs minējums bijis absolūti precīzs) testā ir 100 punkti.

Testi "Zvaigznes", "Mēness", "Saule", "Krāsas" satur arī 10 labāko rezultātu fiksāciju tabulā.
  Pirms testiem lietotājs var pats koriģēt "darba vidi".
  - "Krāsas" ļaus izvēlēties krāsas izvēļu pogām - izvēli veic, ar bultiņtaustiņu palīdzību izvēloties un tad nospiežot uz izvēlētās krāsas ENTER; rezultāts būs manāms uzreiz, tāpēc krāsas iespējams tūlītpat vairākkārt rediģēt.
    Bez izvēļu pogu krāsas mainīsies arī fona krāsa, ja vien pēc krāsu nomaiņas lietotājs pildīs instrukcijas arī "Saules" daļā.
  - "Saule" ļaus ievadīt iemīļotu simbolu virkni, ar kuru attiecīgi izvēlētās krāsās tiks aizpildīts viss fona laukums. Ja lietotājs neievadīs neko, t.i., uzreiz nospiedīs ENTER, tad tiks saglabāts esošais fons.
  Testu programmas ideja tapusi, pateicoties analizētajiem testiem Ingrīdas Jansones lekcijās "Darba organizācijas socioloģiskie un psihofizioloģiskie pamati", konkrēti, no šīm lekcijām tapuši testi "Mēness" un "Saule".

  Programmas sākotnējā versija (1.0) bija veltīta Indulim Rudzītim vārda dienā; 02.01.1996.g.
  Pašreizējā versija 2.0 paredzēta jebkuram lietotājam, kas interesējas par savu spēju pārbaudes testiem, izmantojot datoru.
  Programmas autore Julita Kluša; pēdējās izmaiņas 11.09.98.
  Programma ir bezmaksas produkts, to brīvi var lietot jebkurš interesents.
  Uz galveno lapu / Main Page