Galvenais URL. (www.sheppardsoftware.com); | Ņemt. (www.sheppardsoftware.com; 1137K).
URL.(www.winsite.com) | Ņemt (dl.winsite.com; 1139K).

  AR,KB,SK * * * * * * E n g
  mathbb.zip, setup_mbb.exe - Brain Builder - Math Edition - (486. procesors, VGA, pele, 2M HDD)
  satur programmu - matemātisku spēli dažādos līmeņos - kopumā autori piedāvājot vairāk nekā 500 miljonus dažādu matemātikas uzdevumu, kuros, kombinējot dotos veselos skaitļus un aritmētisko darbību zīmes, jāiegūst pareizs atrisinājums (atrisinājums nepārsniedz skaitli 50).
  Tiek piedāvāts mācīties matemātikas pamatus, vidēja līmeņa sarežģītības spēli, sarežģītāku spēli pieredzējušiem lietotājiem, kā arī galveno spēli - "puzzle game".
  Spēlē, kurā paredzēts apgūt matemātikas pamatus, piedāvā izvēlēties saskaitīšanas, atņemšanas, reizināšanas vai dalīšanas vingrinājums.
  Pati spēle norisinās sekojoši:
  Tiek piedāvāts uzdevums - aritmētiska darbība ar nelieliem skaitļiem, kā arī pieci iespējamie atbilžu varianti. Ja lietotājs uzklikšķina uz pareizā atbilžu varianta, tad parādās liels uzraksts "Correct!!!" un tiek piedāvāts izvēlēties jaunu uzdevumu. Ja lietotājs ir uzklikšķinājis uz nepareiza atbilžu varianta, tad šis variants tiek nostrīpots un tālāk lietotājs var izvēlēties atbildi no atlikušajiem variantiem.
  Vienā spēlē tiek piedāvāti vai nu 10 uzdevumi (ja izvēlas opciju "Ten Problems Game"), vai arī notiek spēle uz laiku (ja izvēlas opciju "Time Trial Game"). Par katra uzdevuma atrisināšanu iespējams iegūt 100 punktus, kā arī papildpunktus, ja ticis ātri izrēķināts. Punktu skaits tiek samazināts par katru nepareizu atbildes izvēli.
  Spēlē "uz laiku" ļauj domāt uzdevumu atrisinājumus, kopā ņemot, 60 sekundes. Taču, ja atsevišķa uzdevuma atrisinājums tiek iegūts ātrāk nekā sekundē, tad laiks uz priekšu praktiski neiet un ātriem risinātājiem šī risināšana "uz laiku" var ievilgties diezgan ilgi... (toties punktu skaitu tā var iegūt ļoti lielu).
  Kad attiecīga līmeņa spēle beigusies (t.i, 10 uzdevumi atrisināti vai 60 sekundes iztecējušas), tiek parādīts lietotāja iegūtais punktu skaits, kā arī novērtējums (atkarībā no punktu skaita ir 8 gradācijas - no "novice", "learner", līdz "math genius" un "Einstein").
  Vidējā līmeņa spēlē uzdevums tiek piedāvāts formā X (+-x/) Y = ?, kā arī tiek doti 5 iespējamie atbilžu varianti. Lietotājam jāizdomā, kāds rezultāts būtu derīgs, ja lietotu kādu no aritmētiskajām darbībām.
  Piemēram, vingrinājumā, kas pierakstīts formā
  10 (+-x/) 3 = ?
  ar atbilžu variantiem 3, 6, 7, 9, 63,
  lietotājam jāizvēlas 7, jo 10-3=7 (10+3=13; 10x3=30, 10/3 nav vesels skaitlis - tātad citi varianti neder).
  Ja lietotājs ilgi nevar izdomāt atbildi, tad uzdevums tiek pārveidots, ieliekot vajadzīgo darbības zīmi, konkrētajā piemērā tas būtu
  10 - 3 = ?
  Sarežģītākā spēle pieredzējušam lietotājam ir līdzīga vidējā līmeņa spēlei, tikai piedāvātajam uzdevumam iespējami vairāki atrisinājumi; lietotājam jāatrod tie visi. Piemēram, ja tiek piedāvāts uzdevums formā
  10 (+-x/) 1 = ?
  ar atbilžu variantiem 6, 9, 10, 11, 14,
  tad lietotājam jāizvēlas gan 9 (jo 10-1=9), gan 10 (jo 10x1=10), gan 11 (jo 10+1=11).
  Galvenajā spēlē jeb "Puzzle Game" tiek piedāvāti triju, četru vai piecu skaitļu spēle kādā no četriem grūtību līmeņiem. Spēles uzdevums analogs - no piedāvātajiem skaitļiem, katru izmantojot vienu reizi, kā arī izmantojot aritmētisko darbību zīmes, pakāpeniski izveidot izteiksmi, kuras rezultāts būtu piedāvātais skaitlis (reizēm tiek piedāvāts arī atbildes variants "unsolvable" jeb "nav atrisinājuma").
  Piemēram, 4 skaitļu spēlē trešajā līmenī tika piedāvāts sekojošs uzdevums:
  3 5 6 8 = 26 (vai arī "unsolvable")
  Pareiza atrisinājuma ievadījums izskatās sekojoši:
  8 + 5 = 13
  6 / 3 = 2
  13 x 2 = 26
  (t.i., no piedāvātajiem skaitļiem uzdevuma atrisinājums izsakāms sekojoši:
  (8 + 5) x (6 / 3) = 26)
  Piecu skaitļu spēlē novērots sekojošs defekts - kad lietotājs izvēlējies un salicis darbību zīmes starp trim skaitļiem, pārējiem diviem to izdarīt bez datora priekšāteikšanas (t.i., izdarīt pašam) netiek atļauts :(.
  Galveno spēli iespējams spēlēt arī divatā - ļoti jauks veids, kā piespiest smadzenēm ašāk domāt atrisinājumu - kombinēt skaitļus un darbības. :).
  Kopumā ņemot, spēle ļoti jauka, smadzenes labi izvingrina un arī vizuāli labi izskatās; turklāt viegli apmācīt, kā ar programmu darboties.
  Darbošanās ar programmu (ja datoram ir skaņu karte) izsauc arī dažādus skaņu efektus, kas sākumā šķiet interesanti, bet ar laiku var apnikt; tā ka skaņu kartes esamība nebūt nav obligāta.
  Programma bez maksas lietojama 30 dienas, bet tad programmu vajag reģistrēt; tas izmaksā 19,99$. Ja programmu lieto bez maksas, tad, beidzot darbu ar programmu, vienmēr parādās uzraksts "Register Now".
  Uz galveno lapu / Main Page