| URL. (www.uidaho.edu) | Ņemt.(www.uidaho.edu; 144K) |

  AL * * * * * E n g
  lawin95.exe - Calipso - (Windows 95)
  satur programmu, kas ir domāta, lai palīdzētu apgūt lineāro algebru. Šajā programmā ir iekļautas dažādas matricu operācijas.
  Programma piedāvā palaist failu Intro, kur ir atrodama instrukcija angļu valodā, kā lietot šo programmu. Šajā failā ir apskatīts, kādā veidā var uzdot matricu programmā.
  >A=matrix(3,2)[1 2 4 2 5 2/3], kur matricas vārds ir A, par matricas vārdu var kalpot jebkura līdz 12 simbolu gara virkne. Iekavās dotie vārdi norāda matricu rindu un kolonu skaitu (vispirms tiek norādīts rindu skaits, pēc tam kolonu skaits, komata vietā var lietot arī atstarpi). Ievadot šo izteiksmi, programma izvadīs taisnstūra veida matricu 3*2, kur 1.rindiņā 1.kolonā būs - 1, 1.rindiņā, 2.kolonā - 2, 2.1. - 4, 2.2.- 2, 3.1.-5, 3.2. - 2/3.
  Ar komandas gauss palīzību var veikt elementāros matricas rindu pārveidojumus (pie rindas pieskaitīt kādu matricas rindu pareizinātu ar skaitli, samainīt divas rindas, izdalīt rindu ar kādu skaitli).
  Ar komandas ech palīdzību matricu var pārveidot par trapecveida matricu, bet ar komandas redech palīdzību var pārveidot regulārā trapecveida matricā.
  Savukārt ar izteiksmi c=join(B,I) zināmai matricai B pievieno vienības matricu, bet ar komandu join var jebkuras divas matricas savienot, ar noteikumu, ka abās matricās rindu skaits sakrīt.
  det(b) - izrēķina determinantu matricai b, matricai jābūt kvadrātveida matricai.
  Ar komandas edit(a) palīdzību var tabulā mainīt matricas elementus. Ar komandas solve palīdzību var atrisināt vienādojumu, kur matrica ir pielīdzināta nulles vektoram - A*W=0 (noskaidrot vai vektoru sistēma ir lineāri atkarīga vai neatkarīga). Ar šo programmu var atrisināt vienādības, piemēram, A*x=b, kā arī veikt vienkāršās matricu operācijas. Matricas A apgriezto matricu attēlo - A^, bet ar A' attēlo matricas A transcedento matricu, t.i., rindiņas samaina ar kolonām.
  Šajā programmā ir iespējams strādāt arī ar matricām veidotām no kompleksiem skaitļiem. Šādā gadījumā ir jāatceras, ka skaitļi ir jāatdala ar komatiem, citādi ievadīšana notiek tāpat kā ievadot reālu skaitļu matricas. Tikai izvadot programmā vienam skaitlim atbildīs divi skaitļi, t.i., skaitlis 1+2i tiks attēlots kā skaitļu paris 1 un 2, kur viens būs augšējais skaitlis un tieši zem tā būs skaitlis divi. Tāpat kompleksajiem skaitļiem ir komandas ech, redech, join, solve, edit utt.
  Ar taustiņu F5 var pāriet no komandu režīma uz tekstu rakstīšanu un otrādi no rakstīšanas uz komandu režīma, bet ar taustiņu F2 var iestarpināt jaunu rindu. Ar peles labo taustiņu var iegūt Help failu, par programmas iespējām, kādas ir, kā tās izmantot utt.
  Dotā programma paredz veikt matricas LU faktorizēšanu. Programmā ir arī citas komandas, kuru iespējas var aplūkot jau saglabātos failos, bet jārēķinās ar to, ka informācija ir angļu valodā.
  Šī programma var būt ļoti labs palīgs darbā ar lineāro algebru. Tai ir praktiski visas elementērās lineārajā algebrā ietvertās darbības, bet lietotājam ir jārēķinās ar to, ka programma rēķina, nevis māca, kaut gan programmā ir ietverti vairāki faili, kas izskaidro programmas funkcijas un iespējas un tiek nedaudz norādīta arī matemātiskā bāze, kāpēc tieši tā un ne savādāk. Doto programmu var izmantot arī mācību materiāla veidošanai, jo izveidotos dokumentus var arī izdrukāt.
  Attēlā redzama programmas vide, ar vienkāršākajām darbībām.

  Apraksts tapis 19.09.2000. | Aprakstu veidoja Ilze Dzelme.

  Uz galveno lapu / Main Page