Galvenais URL. (www.world.lv/vp; L a t) | Ņemt.(www.world.lv L a t; v2.0; 659K)

URL.(www.delphipages.com E n g versija) | Ņemt.(www.dtnet.lv L a t; v1.2; 1549K)

| Ņemt.(www.mycgiserver.com versija 2.0 E n g ; 691K)

  KV * * * * * L a t E n g
  klav20.exe (meistars.zip, apmaciba.zip) - KlavierMeistars 1.4.47 un 2.0-
  satur programmu datorrakstīšanas apguvei latviešu valodā. Šāda tipa programmai latviešu valoda ir īpaši būtisks labums.
  Programmai sekojošas daļas:
  Apmācība:
  - 10 pirkstu apmācības metode
  - Teksta rakstīšana
  - Ciparu klaviatūras apmācība
  - Burtu spēle
  - Tetris
  - Kases aparāts;
  Rezultāti;
  Palīdzība, kas satur arī daļu par ergonomiku.
  Visi lietotāja rezultāti tiek saglabāti, pēdējie rezultāti redzami uz ekrāna.
  Par visām programmas daļām pieejams HELP latviešu valodā.
  Zemāk mazliet sīkāk par programmas daļām.
  10 pirkstu apmācības metode
  Tiek piedāvātas secīgas "mācību stundas" klaviatūras taustiņu apguvei.
  Uz ekrāna redzams arī klaviatūras taustiņu izkārtojums, ar zaļu iezīmēts "aktuālais" burts jeb burts, kas jāspiež, kā arī lietotāja precizitāte, spiežot taustiņus. Redzams arī, ar kuru pirkstu attiecīgais taustiņš jāspiež.
  Taustiņu mācīšanās pietiekami ērta.
  Teksta rakstīšana
  Lietotājs var izvēlēties kādu no autoru piedāvātajiem tekstiem vai ielādēt savu tekstu. Autoru piedāvātie teksti sagrupēti sekojošās grupās:
  - Atkarībā no 10 pirkstu burtiem - vienkārši teksti, kuri sastādīti atbilstoši mācību stundām, kurās apgūst klaviatūru pēc 10 pirkstu metodes.
  - Pārrakstīšana no lapas - programma satur vairākus .txt failus, kurus paredzēts, ka lietotājs pats izdrukā (ar printeri) un tad no šīm lapām vada tekstu datorā. Ļoti vērtīgs vingrinājums, jo ikdienā ne jau no datora, bet tieši no lapām arī jāievada teksti.
  - Datorsaindēšanās stadijas - īsi tekstiņi par tēmu.
  - Augi - apraksti par dažiem augiem.
  - Grupas - dažu Latvijas mūzikas grupu apraksti (pagaidām divu).
  - Datorlietotāja tēvreize.
    Rakstīšanas laikā redzama dažāda statistika par rakstīšanas ātrumu un precizitāti (to arī var redzēt attēlā).
  Ciparu klaviatūras apmācība.
  Patīkami, ka te tiek rādīts, ar kuru pirkstu attiecīgais taustiņš jāspiež. Tiek reģistrēts pareizo un kļūdaini nospiesto taustiņu skaits, kā arī precizitāte. Skat. attēlu (uzklikšķinot uz tā, attēls tiks palielināts):
  Burtu spēle.
  Šajā spēlē pēc iespējas ātrāk jācenšas nospiest taustiņu, ar kuru apzīmēts burts, kas atrodas uz suņa vēdera. Suns tajā laikā skrien uz augšu. Burtu jācenšas nospiest, pirms suns ticis līdz augšai.
  Ir 10 līmeņi, kas nosaka darbošanās ātrumu, bet, cik novēroju, nemaina burtu grūtības pakāpi, nelieto arī latviešu specifiskos burtus.
  Tetris
  Spēle norisinās tādējādi, ka no augšas krīt vārds un lietotājam tas ir jāieraksta atvēlētajā laukumiņā. Ja pirms vārda piezemēšanās vārds nav paspēts pareizi uzrakstīt, tad tas "nogulsneejas". Ja kāds vārds jau ir priekšā, tad pēdējais vārds paliek virs tā. Utt. līdz vārdi ir izveidojuši kaudzi līdz augšai, ka vairs nav iespējams nevienam vārdam nokrist; tad spēle beidzas.
  Pirms spēles sākuma (pie opcijām) iespējams izvēlēties krītošo vārdu tēmu (auto, pilsētu nosaukumi, cilvēku vārdi, koki un valstu nosaukumi) un ātrumu (no 1 līdz 5).
  Lai sāktu spēli, zem "Spēles" jāizvēlas "Sākt spēli".
  Par katru pareizi ievadītu burtu tiek iegūti 5 punkti. Svarīgi ir ievērot arī lielos un mazos burtus.
  Kases aparāts.
  Šī spēle ir domāta tam, lai labāk apgūtu ciparu klaviatūru. Spēlei interesanti definēti līmeņi:
  - "Nekad vēl neesmu mēģinājis ..." - visvieglākais,
  - "Par ātrumu runāt vēl par agru" - vidējais un
  - "Veikalā vēl neesmu strādājis, bet iet tīri labi" - grūtākais, kā arī vēl
  - "Labāk pats ievadīšu"
  Zemāk attēlā (uzklikšķinot uz tā, attēls tiks palielināts) var apskatīt "kases aparāta" vidi:
  Ergonomika
  Programmas ietvaros dota iespēja iepazīties ar ergonomiskajiem noteikumiem, strādājot pie datora. Ir sekojošas daļas:
  - Darba vide
  - Iekārtu ergonomiskums
  - Pareizas stājas izvēle
  - Paužu ieturēšana strādājot ar datoru
  Programma vērtīga, jo sevišķi tāpēc, ka tā ir latviski. Izmantojiet iespēju labāk apgūt latviešu tekstu rakstīšanu uz datora!
  Versijā 2.0 nav sadaļa Ergonomika, toties ir ieviesti pilnīgi plakani logi, var satrādāt ar WinNT/2K, uzlabota grafika, iebūvēta palīdzība, izvēlēta teksta pārrakstīšana no lapas, labāka rezultātu aplūkošana un izdruka.

  Apraksts tapis 26.10.99.; atbilstoši versijai 1.4.47 labots 04.04.00; atbilstoši versijai 2.0 labots 17.12.01. | Aprakstu veidoja Julita Kluša

  Uz galveno lapu / Main Page