URL.(www.lanet.lv/simtel.net) | Ņemt. (337K)

  AR * * * E n g
  mathwo.zip - MathWorkout 1.0 -
  satur programmu aritmētisku darbību rēķināšanas prasmes trenēšanai un pārbaudei.
  Programma piedāvā vairākus variantus - praktizēties konkrētas grūtību pakāpes (pavisam tiek piedāvātas 180 līmeņi) vai dažādu grūtību pakāpju (fiksējot augšējo un apakšējo līmeni) uzdevumu risināšanā ar vai bez laika kontroles.
  Veselu skaitļu saskaitīšanai atvēlēts 1.- 26. līmenis, veselu skaitļu atņemšanai 27.- 46. līmenis, decimāldaļskaitļu saskaitīšanai un atņemšanai atvēlēts 47.- 68. līmenis, reizināšanai paredzēts 69.- 100. līmenis, dalīšanai - 101. - 144. līmenis, procentu rēķini ir 145. - 158. līmenī; 159. - 180. līmenis satur sarežģītākus saskaitīšanas, atņemšanas, reizināšanas un dalīšanas uzdevumus, kuru atrisināšanai jau pieļaujami aprēķini uz papīra.
  Neatkarīgi no uzdevumu grūtības pakāpes (augstākajās grūtību pakāpēs darbošanās notiek ar sešciparu un septiņciparu skaitļiem) vingrinājumos ar laika kontroli tiek piedāvāts risināšanas laiks robežās no trim līdz tikai 7 sekundēm. Tādējādi praktiski augstākajos līmeņos laika limitā iekļauties nav iespējams. :(
  Ja kādā līmenī veikti vairākkārtīgi vingrinājumi, var apskatīties grafiku, kurā analizē pareizo atbilžu skaitu katrā no vingrinājumiem, kā arī ātrumu - pareizo atbilžu skaitu minūtē.
  Programma paredzēta lietošanā vairākiem lietotājiem, no kuriem viens var būt "supervisors", kurš drīkst mainīt dažus programmas parametrus, "izmest" citus lietotājus utml. Katram lietotājam katrā darbošanās sesijā automātiski tiek saglabāti viņa sasniegumi.
  Programmas lietošanā pozitīvi ir tas, ka lietotājs var pakāpeniski - pa vienam - apgūt visus līmeņus, piem., par veselu skaitļu saskaitīšanu (1.-26.līm.) un tad nostiprināt apgūto, rēķinot dažādu līmeņu uzdevums, kuru grūtības pakāpes ir robežās no 1. līdz 26., jauktā secībā.
  Negatīvi vērtēju to, ka pirms darba uzsākšanas lietotājam jāatbild uz daudziem jautājumiem - ar vai bez laika limita rēķinās, cik sekundes būt laika limitam, kāda līmeņa uzdevumus rēķinās, cik uzdevumus rēķinās, kad rādīt lietotāja atbildēs pieļautās kļūdas - pēc katra uzdevuma, beigās vai nekad; beigās vēl jādod apstiprinoša atbilde "YES", kas apliecinātu, ka visas izvēles veiktas pareizi. Pretējā (t.i., "NO") gadījumā pāris sekundes jāgaida, līdz programma "nobriest" atkal uzdot tos pašus jautājumus. Jāatbild ir, nospiežot precīzi tos taustiņus, ko programma piedāvā. Pretējā gadījumā atkal ir pāris sekundes jāgaida, kamēr programma paziņo, ka atbilde nav derīga un ir gatava saņemt nākamo atbildi.
  Darbu ar programmu var beigt tikai precīzi definētos momentos, kad iesāktās darbības pabeigtas - jebkurā patvaļīgā brīdī programmas darbu (ar "nevardarbīgām metodēm") nevar beigt.
  Programmas reģistrācija maksā 49$.
  Uz galveno lapu / Main Page