Galvenais URL. (www.wwtech.com) | Ņemt. (www.wwtech.com; 516K)

  CI,LO * * * * E n g
  pairit30.zip - PairIt 3.0 - (8M RAM, proc. 486., 33 MHz, VGA)
  satur programmu uzmanības un vērības treniņam. Lietotājam jāatrod 75 vienādo zīmējumu pāri, kamēr nav beidzies tam atvēlētais laiks.
  Kopumā ir doti 6 kvadrāti ar izmēriem 5x5, t.i., katrs no kvadrātiem satur 25 dažādas bildītes. Visi seši kvadrāti kustas, un vienmēr daži no kvadrātiem daļēji nosedz citus kvadrātus. Tā kā kvadrāti kustas, tad situācija - kādas bildītes ir dotajā mirklī redzamas - nepārtraukti mainās.
  Ja lietotājs pamanījis divas vienādas bildītes, viņam jāpagūst uz abām uzklikšķināt, pirms tās nav "pazudušas", t.i., pirms kāds no kvadrātiem nav kādu no bildītēm aizklājis.
  Ar peles labo taustiņu uzklikšķinot uz kontrolpaneļa (Control Panel), iespējams mainīt bildīšu izkārtojumu, taču to drīkst darīt ne biežāk kā trīs reizes vienā līmenī.
  Ja kontrolpanelis traucē redzēt bildīšu izkārtojumu kādā no kvadrātiem, tad, ar peles kreiso taustiņu tajā ieklikšķinot, kontrolpanelis pārvietojas uz citu stūri.
  Pirms spēles sākuma lietotājs var izvēlēties (zem Pattern), kādas bildītes viņš vēlas - grūtas (t.i., starp kurām grūtāk atrast vienādās) vai vieglas.
  Spēle patiesībā diezgan sarežģīta - sākumā pat liekas, ka vienādu bildīšu vispār nav! Pie tam katram no kvadrātiem ir sava fona krāsa, tādējādi reizēm grūti pamanīt vienādas bildes, kurām kāda no bildes malām sakrīt ar fona krāsu - nevar pamanīt robežu starp bildi un fonu.
  Programma spēles gaitā izskatās apmēram tā (uz bildes uzklikšķinot, iegūsiet lielāku atttēlu):
  Spēles beigās labākie rezultāti tiek saglabāti rezultātu tabulā.
  Lietotājam veiksmes gadījumā iespējams iziet cauri trim grūtību līmeņiem. Taču pilnajā, t.i., reģistrētajā programmas versijā pieejami vēl 4 grūtību līmeņi. Programmas reģistrācija maksā 12$.
  Pozitīvi, ka spēli jebkurā momentā iespējams beigt, uzklikšķinot uz pogas "Stop".
  Uz galveno lapu / Main Page