URL. (sac-ftp.gratex.sk) | Ņemt. (sac-ftp.gratex.sk; 98K)

  AL * * * E n g
  bastrig.zip - Basic Trigonometry - (EGA vai VGA krāsu monitors)
  satur programmu trigonometrijas pamatu apguvei ar vizuāliem piemēriem un aprakstiem angļu valodā, kā arī konkrētu aprēķinu veikšanu.
  Ietver 7 daļas:
  1. algebras pamati;
  2. ģeometrijas pamati;
  3. Dekarta koordinātu sistēma;
  4. 6 pamata trigonometriskās funkcijas;
  5. Pitagora teorēma;
  6. taisnleņķa trijstūra aprēķināšana koordinātu plaknē;
  7. trigonometriskais riņķis un stara (kas vilkts no centra) rotācija; trijstūra aprēķināšana.
  Pirmajās četrās daļās atrodas neliels pārskats par attiecīgi algebras vai ģeometrijas pamatiem, Dekarta koordinātu sistēmu vai trigonometrijas funkcijām angļu valodā.
  Lietotājs, kas pārvalda angļu valodu, var atkārtot zināmo vai iemācīties nezināmo par attiecīgajām tēmām; matemātikas skolotājs var izmantot uz ekrāna redzamās formulas un zīmējumus kā pamatu latviskam stāstījumam par attiecīgo tēmu, t.i., izskaidrojot lietoto anglisko jēdzienu nozīmi latviešu valodā.
  Līdzīgi kā pirmajās 4 daļās, arī par Pitagora teorēmu ir stāstījums angļu valodā, taču te lietotājs var pamēģināt pats ievadīt divu malu lielumus, lai pēc tam redzētu programmas izrēķinātu taisnleņķa trijstūra trešo malu.
  Sestajā daļā lietotājam tiek prasīts ievadīt x un y koordinātes, no kurām vadoties koordinātu plaknē tiek uzzīmēts trijstūris, kā arī izrēķināti trijstūri raksturojoši lielumi (sk. zīm., kurā uzzīmēts trijstūris, ja x=47 un y=32).
  Septītajā daļā angliski tiek stāstīts par trigonometrisko riņķi (kvadrantiem) un trijstūru aprēķināšanu, ja dots leņķis A un viena no malām (sk. sekojošo zīmējumu).
  Programma visvairāk varētu būt noderīga skolotājiem, kas labprāt savu stāstījumu papildinātu ar vizuālām bildēm uz datora; taču angļu valodā lietotie jēdzieni varētu arī nedaudz traucēt.
  Programmu reģistrējot, lietotājs iegūs aprakstītās programmas papildinātu versiju "Advanced Trigonometry". Reģistrācija maksā 10$ vai 11$ (atkarībā no disketes tipa).
  Uz galveno lapu / Main Page