| URL. (www.ultrafractal.com) | Ņemt. (www.ultrafractal.com; v2.05; 1495K) |

URL.(graphicssoft.about.com) | Ņemt. (www.ultrafractal.com; v3.03; 4199K)

  FR * * * * * * E n g
  uf303.exe, uf205.exe - Ultra Fractal v3.03 (apraksts par v2.04) - (ekrāns ar 800x600 izšķiršanas spēju un vismaz 65536 krāsām, 16M RAM, daudzām un lielām bildēm labāk 32M vai pat 64M RAM, 50M brīva HDD, PCI videokarte ļoti vēlama, vēlams Pentium)
  satur programmu fraktāļu zīmēšanai ar daudzu parametru maiņu un daudziem gataviem fraktāļiem. Iespējams atvērt daudzus fraktāļus vienlaikus.
  Iedarbinot programmu, uzreiz tiek piedāvāts izvēlēties formulu dotā formulu sarakstā, kurā pieejamas vairāk nekā simts formulas, apkopotas vairākās direktorijās. Izvēloties formulu (vienreiz tai uzklikšķinot), uzreiz tiek parādīts programmas teksts un atbilstošais attēls. Kad uz izvēlētās formulas uzklikšķina divreiz, tā tiek "paņemta" un parādīta nu jau UltraFractel programmas vidē lielākā izmērā. Ja šai attēlā kādā vietā divreiz uzklikšķina, attēls uzreiz tiek "pievilkts tuvāk", t.i., tiek samazināts mērogs izvēlētā punkta apkārtnē. Tādā veidā "līst dziļāk" fraktālī, var ilgi, bet ne gluži bezgalīgi.
  Zemāk var apskatīties vienu fraktālīti (kreisajā pusē), pa kuru ilgi tika klikšķināts (attēli labajā pusē; uzklikšķiniet uz bildes, lai redzētu pilnā lielumā); pēdējā bilde jau ir "izgājusi no ierindas".
  Ar programmas palīdzību var mainīt daudzus parametrus, t.sk. pagriezt bildi, mainīt centra novietojumu, mainīt bildes izmērus, izšķiršanas spēju, transformēt uz citām bildēm, izvēlēties iterāciju skaitu utt.
  Zemāk var apskatīt to pašu augstāk kreisajā pusē redzamo bildi, tikai pēc dažu parametru maiņām un transformācijas un līdz ar visu programmas vidi:
  Ar programmas palīdzību iespējams arī ar pelīti iezīmēt fraktāļa fragmentu, kuru palielināt visas bildes izmērā, var izbaudīt arī visdažādākās krāsu attiecības un kontrastus, ko var katrs pats uzstādīt, sk. zemāk attēlā - darbošanās joprojām ar to pašu fraktāli.
  Ja kādam fraktāļu veidošana interesē nopietnāk, iesaku pašam papētīt programmu un izpētīt, kā tur ko var pamainīt, kas ko nozīmē un ko tur var dabūt gatavu.:)
  Programma satur arī Helpu, kurā aprakstīts, kā rīkoties, lai izveidotu jaunu fraktāli.
  Tie, kam interesē paši fraktāļi, Internetā var apskatīt arī visai palielu gatavu fraktāļu galeriju - http://www.ultrafractal.com/gallery.html
  Programmu bez maksas var izmantot 30 dienas. Ja programmu grib lietot ilgāk, tad to vēlams reģistrēt - tas izmaksās 35$

  Apraksts tapis 3.08.2000. | Aprakstu veidoja Julita Kluša

  Uz galveno lapu / Main Page