| URL. (www.geocities.com/sedols/) | Ņemt.(ftp.liis.lv; 29K; bez pēdējās, jaunākās nodaļas) |

  PR,CI * * * * * * L a t
  algofilo.zip - Algoritmu filozofija - (web pārlūkprogramma)
  satur materiālu (tekstu HTML formā), kurā autors Jānis Sedols filozofē, prāto, analizē jēdzienu "algoritms" un tā lomu mūsu dzīvē visplašākajā nozīmē. Darbs tapis 1999.gada decembrī.
  Par pašu autoru un to, kā viņš līdz šīm pārdomām nonācis, variet lasīt viņa "Zilajā Grāmatā" (links ir uz aprakstu par šo darbu).
  Darbā ir sekojošas daļas:
  - Tūkstošgades problēma - ievadā aplūkots jautājums par to, kad īsti mainās gadu tūkstoši;
  - Būsim pazīstami algoritms - šajā daļā apskatītas algoritma definīcijas līdz ar skaidrojumiem; algoritmu iedalījums; algoritma vizuālas realizācijas iespējas; algoritmiski neatrisināmi uzdevumi; algoritmi cilvēku ikdienā utml.;
  - Pamatjautājums - šajā daļā aplūkots filozofijas pamatjautājums - "Kas ir pasaules uzbūves pamatā - gars vai matērija?" no algoritmiskā viedokļa;
  - Nenoteiktību parāde - zinātniskie atklājumi, saistīti ar nenoteiktībām, kā arī no tiem izrietošie filozofiskie secinājumi (fizikālais nenoteiktības princips, Gēdeļa teorēma, algoritmiskā neatrisināmība, Einšteina relativitātes teorija u.c.);
  - Visaugstākā ideja - te apskatīta algoritmu loma cilvēku sabiedriskajā dzīvē; par "augstākās idejas" jeb "lieldomības" ietekmi uz cilvēkiem;
  - Vai dators glābs pasauli? - pārdomas par virsrakstā minēto jautājumu;
  - Svētais miers (5.02.2003.) - pārdomas par Augstāko Ideju, kas ir tas, uz ko būtu jātiecas;
  Ārkārtīgi interesants un vērtīgs darbs kaut vai tai ziņā, ka citos algoritmiem veltītos darbos tik interesantu filozofiju, pārdomas un ļoti plašos mērogos vispārinātu analīzi parasti neatrast.
  Un lai nebiedē, ka materiālā nereti lasāmi vārdi "Dievs", "Velns" utml., jo tas viss "pieder pie lietas":).
  Materiāls varbūt nav domāts pašiem iesācējiem, kas par algoritmiem neko vēl nezina; drīzāk tas ir domāts cilvēkiem, kuriem šķiet, ka viņi visu jau zina - tad šis materiāls ļaus / palīdzēs paskatīties uz lietām no citāda skatupunkta un pārdomāt jautājumus, kam agrāk pavirši paskriets garām, īpaši neiedziļinoties.

  Apraksts tapis 11.09.2000., papildināts 3.08.2003. | Aprakstu veidoja Julita Kluša

  Uz galveno lapu / Main Page