| URL. (www.typingmaster.com) | Ņemt.(download.typingmaster.com; TypingTestSetup.exe, 1,8M) |

URL.(www.winsite.com) | Ņemt.(dl.winsite.com; tmgames6.exe; 1,6M)

URL.(www.simtel.net) | Ņemt.(ftp.sunet.se; tmgame45.zip; 1,32M)

  KV, CI * * * * E n g
  tmgames6.exe, tmgame45.zip - TypingMaster Games (v.6.11) -
  satur programmu 3 spēlēm, kas saistītas ar klaviatūras un angļu valodas tekstu vadīšanas datorā apgūšanu.
  Visu spēļu beigās parāda 10 labāko rezultātu tabulu arī tad, ja spēlētājs konkrētajā spēlē tajā nav iekļuvis.
  Tiek piedāvātas spēlēs:
  - clouds;
  - bubbles;
  - wordtris.
  Tās visas ir pieejamas arī TypingMaster komerciālajā versijā un tās demo variantā, kā arī bezmaksas programmā ar tekstu rakstīšanas vingrinājumiem - TypingMaster Typing Test (fails TypingTestSetup.exe paņemams arī no šīs lapas).
  clouds
  Šī spēle ir sekojoša - pa ekrānu peld mākonīši, zem kuriem reizēm rakstīti vārdi. Izmantojot Enter/SpaceBar un BackSpace taustiņus, jāizvēlas mākonītis ar vārdu, un tad šis vārds jāuzraksta.
  Īpaši jāpriecājas, ja izdodas "uzrakstīt" saulainos mākonīšus, jo par tiem iegūst visvairāk punktus.
  Savukārt, ja neizdodas "uzrakstīt" 6 apmākušos mākoņus, tad spēle beidzas.
  Interesanti, ka mākonīši uz ekrāna laika gaitā maina savu izskatu - daži no baltajiem mākonīšiem laikā, kamēr "peld" pa ekrānu, pagūst apmākties un parādīt rakstāmo vārdu pēdējā brīdī. Zemāk atēlā var redzēt ekrāna fragmentu, kurā redzami visi mākonīšu veidi.
  Pirms spēles var izvēlēties, kādus angļu vārdus rādīt - dzīvniekus, mašīnu modeļus vai cilvēku vārdus (nez kāpēc ar mazo burtu).
  bubbles
  Spēle, kurā jāspiež tie simboli, kas redzami uz ekrāna, tad tie pazūd. Ja no ekrāna pagūst pazust (aizpeldēt) 6 simboli, pirms tie ir tikuši nospiesti, spēle beidzas.
  Pirms spēles var izvēlēties, vai vēlēsies vingrināties tikai mazo burtu rakstīšanā, mazo un lielo burtu rakstīšanā, vai bez mazajiem un lielajiem burtiem arī ciparu rakstīšanā.
  Visvairāk punktus var iegūt, rakstot burtus/ciparus, kas ir sarkanajos un zilajos burbuļos, taču tie arī kustas visātrāk.
  wordtris
  Spēlē WordTris pa vienam no augšas nosacītā kastē lēnām krīt vārdi, no kuriem katrs jāpagūst uzrakstīt pirms tas pagūst nokrist līdz apakšai. Pēc vārda ievades jānospiež SpaceBar (garais taustiņš).
  Spēle beidzas, kad kaste ir pilna ar ievadīt nepagūtiem vārdiem, t.i., kad 6 vārdus nav pagūts ievadīt.
  Lai iegūtu labāku rezultātu, pēc uzrakstīta vārda SpaceBar jānospiež pēc iespējas tuvāk kastes apakšai - tātad nav jāsteidzas ar vārda ievadīšanu, galvenais, ka tas pirms tam nav jau paguvis pieskārties kastes apakšai. Tādējādi, jo pilnāka kaste, jo tālāk no kastes apakšas ir jāspiež SpaceBar, līdz ar to iespējams iegūt mazāk punktus.
  Zemāk attēlā, spēles ekrāna fragmentā var redzēt, ka pēc viena ievadīta vārda tomēr nav pagūts nospiest SpaceBar, līdz ar to kastē vārda vietā uz dēlīša rakstīts "Press Space!".
  Pirms spēles var izvēlēties, kādus angļu vārdus rādīt - dzīvniekus, mašīnu modeļus vai cilvēku vārdus (kā šai attēlā redzamajā piemērā).
  Bezmaksas programma.

  Apraksts tapis 3.08.2000. | Aprakstu veidoja Julita Kluša

  Uz galveno lapu / Main Page