Galvenais URL. (www.typingmaster.com) | Ņemt.(download.typingmaster.com; TypingMasterENG.exe; 3880K)

URL.(www.lanet.lv) | Ņemt.(ftp.sunet.se; typmas61.zip; 3284K)

URL.(download.com.com) | Ņemt.(www.saunalahti.fi; typmas46.exe; 3300K)

  KV * * * * * E n g
  TypingMasterENG.exe - TypingMaster Pro 6.21
  typmas61.zip, typmst32.exe - TypingMaster 2001 v.6.10 - (Pentium 60; SVGA >256 krāsu ekrāns ar 800x600 izšķiršanas spēju; 10M brīva HDD; 32M RAM)
  typmas46.exe, typmas46.zip - TypingMaster 99 v.4.60 - (486.proc., 33MHz; 256 krāsu ekrāns ar 800x600 izšķiršanas spēju; 10M brīva HDD; 16M RAM)
  satur programmu datora klaviatūras apguvei.
  Aprakstīta versija typmas46.zip, resp., TypingMaster 99 v.4.60
  Bezmaksas demo versija satur tikai dažas pirmās nodarbības, lai lietotājs varētu saprast, kāda šī programma ir.
  Darba sākumā jāievada lietotāja vārds un tad var sākt mācīties.
  Darba vide ir sadalīta kā ar grāmatzīmēm:
  - Studying (secīga mācīšanās),
  - Review (atsevišķi vingrinājumi),
  - Statistics (statistika),
  - Info (informācija),
  - Settings (parametru uzstādīšana),
  - Purchace (iegāde).
  Studying
  Mācīšanās dalās divās daļās:
  - Introduction - ievads, kurā angliski tiek pastāstīts, kā notiek mācīšanās, kādi iespējami mācību veidi, turpat iespējams arī izmēģināt šos mācību veidus - kaut ko tā mazliet pamācīties (vēlāk - reāli mācoties - tad jau būs vieglāk izvēlēties, kā tieši mācīties).
  1.1 Keyboard Exercise - Apgūstot jaunus burtus, sākumā ir ievadvingrinājums, kurā tiek parādīts, ar kuriem pirkstiem jāspiež attiecīgie taustiņi (skat. attēlu).
  Pēc ievadvingrinājuma seko mācību teksts, kura laikā uz ekrāna joprojām redzama klaviatūra, bet vairs netiek rādīts, kurš pirksts jāspiež. Lietotājam jāievada ekrāna augšpusē redzamais teksts, pie tam kļūdas gadījumā uz ekrāna redzamajā klaviatūrā ar sarkanu svītru tiek nosvītrots nepareizi nospiestais taustiņš, bet ar zaļu tiek iekrāsots taustiņš, kurš ir jāspiež.
  1.2 Text exercise - Uz ekrāna redzams tikai teksts, un lietotājam tas ir jāievada. Ja kāds vārds ir ievadīts nepareizi (tajā vismaz viens burts nav pareizs), tad pēc šī vārda pabeigšanas tas tiek pasvītrots un vairs nav labojams (vārda rakstīšanas laikā to vēl var padzēst un pārlabot). Ievadāmais vārds uz ekrāna tiek izcelts ar dzeltenu un zaļu krāsu.
  1.3 Instruction games (Bubble) - Spēle, kurā jāspiež tie simboli, kas redzami uz ekrāna (skat. attēlu), tad tie pazūd. Ja pagūst no ekrāna pazust (aizpeldēt) 6 simboli, pirms tie ir tikuši nospiesti, spēle beidzas.
  1.4 Review Wizard - Iespēja trenēt tieši tos burtus, kas apgūti vissliktāk, var arī lietotājs pats izvēlēties, kādus burtus mācīties. (Skat. arī aprakstu zemāk.)
  1.5 Story typing - Līdzīgi kā Text exercise tiek ievadīts teksts - vienīgā atšķirība, ka tekstu lietotājs pirms ievadīšanas izvēlas pats - tas ir kāds fragments no reāliem literāriem darbiem (angļu valodā, protams).
  1.6 Guided studying - Tiek īsi parādīts, kā notiek mācību kursa izvēle. Par tiem variet lasīt zemāk.
  - Begin Studying -
  Mācību sākumā tiek piedāvāts izvēlēties atbilstošo mācību kursu, pie tam katrai izvēlei uzreiz redzama mācību programma pa mācību stundām.
  Piemēram, izvēloties Complete Training (pilno programmu no pašiem pamatiem), mācības sadalītas 14 stundās, kur pirmās 10 stundas paredzētas atsevišķu burtu apguvei, arī kurš burts ar kuru pirkstu jāspiež (sk. attēlu; uzklikšķinot uz tā, tas tiks palielināts), angliski pastāstīts arī par ergonomiku - kā pareizi sēdēt pie datora utml.
  11.stunda - tekstu ievadīšana - apkopojums par apgūto, 12.stunda - ciparu un speciālu simbolu apguve, 13.stunda - apkopojums par apgūto, 14.stunda - noslēguma kontroldarbs.
  Accuracy Training for Typists satur 4 mācību stundas, kuru laikā noskaidro konkrētā lietotāja problemātiskākos simbolus, kā arī veic to apguvi.
  Apguve var notikt dažādos veidos - ievadot atsevišķus vārdus vai veselus tekstus, kuri ļoti bieži satur problemātiskos burtus, vai arī spēlējot kādu no divām spēlēm.
  Bubbles game ir spēle, kur jāspiež tie burtiņi, kas "peld" pa ekrānu (skat. attēlu; uzklikšķinot uz tā, tas tiks palielināts), un šajā gadījumā "peld" tieši problemātiskie burtiņi.
  Spēlē WordTris game no augšas lēnām krīt vārdi, kuri jāpagūst uzrakstīt pirms tas pagūst tikt līdz apakšai.
  Typing test satur tikai vienu mācību stundu - tajā notiek izvēlēta teksta ievadīšana.
  Numeric Keypad Course - satur 3 mācību stundas skaitļu un speciālu simbolu apguvei.
  Refresher Course - satur 8 mācību stundas apgūtās vielas "atsvaidzināšanai" - sākot ar burtiem, beidzot ar skaitļiem, simboliem dažādos pārbaudes darbos.

Review
  Te tiek piedāvāts apgūt rakstītprasmi ne pēc speciāli izstrādātām mācību programmām, sadalītām pa mācību stundām, bet izvēlēties pašam, ko vēlētos dotajā brīdī darīt. Iespējamie mācību veidi:
  Review Wizard
  Story Typing (5 - 30 min.)
  Play Bubbles
  Play WordTris
  Play Clouds - šī spēle ir sekojoša - pa ekrānu peld mākonīši, zem kuriem reizēm rakstīti vārdi. Izmantojot SpaceBar un BackSpace taustiņus, jāizvēlas mākonītis ar vārdu, un tad šis vārds jāuzraksta. Zemāk atēlā var redzēt, kā tas izskatās.
  Statistics
  Statistika par konkrētā lietotāja mācību panākumiem:
  - Cik % no visas vielas ir apgūta;
  - Grūtākie simboli līdz ar grūtību pakāpi (0 līdz 50% - labi apgūts, 50% līdz 80% - ir grūtības, >80% - pavisam problemātisks simbols);
  - Efektivitāte katrā mācību stundā. Vērtējumi - beginner (iesācējs), Intermediate (viduvējs līmenis), Advanced (labs līmenis), Expert (visaugstākais līmenis);
  - Izpildes ātrums katrā no mācību stundām. Iespējamie vērtējumi tādi paši kā par efektivitāti.
  Info
  Informācija par konkrēto produktu, versiju, programmas veidotājiem, kā arī lietotāju.
  Settings
  Te iespējams mainīt programmas darbības parametrus:
  - Skaņu efektu būšanu vai nebūšanu;
  - Mācību stundas ilgumu (25, 35, 45 minūtes vai bez laika ierobežojuma);
  - Fontu lielumu (normāls vai liels);
  - Klaviatūras simbolu izkārtojumu (automātiski noteikt vai izvēlēties kādu no piedāvātajiem variantiem);
  - Spēlēt vai nespēlēt darba ievadskaņas (aicinājuma signālu);
  - Atbildēšanas ātruma vienību (simboli/minūtē vai vārdi/minūtē).
  Purchase
  Šajā sadaļā iespējams iepazīties ar noteikumiem un veidiem, kā iegādāties programmas pilno versiju, kā arī informāciju par citiem TypingMaster produktiem.
  TypingMaster ir it kā laba programma, tajā ir daudz dažādu iespēju un veidu mācīties, taču sākumā ir visai grūti orientēties, kur būtu jāiet un kas būtu jādara. Varbūt mazliet par sarežģītu - es vismaz tāda tipa programmu vēlētos vienkāršāku, bet nu varbūt tāda tā nebūtu tik efektīva.
  Lai iegūtu tikai programmas "TypingMaster 2001 Standard" (apmācību programma) licenci, jāsamaksā 29,90$. Lai iegūtu tikai "ProTrainer" (vingrinājumu programma, kas jaunus vingrinājumus veido atkarībā no iepriekš veikto vingrinājumu rezultātiem) licenci, jāmaksā būtu 25$. Ja vēlas uzreiz iegādāties licenci abām programmām kopā - "TypingMaster 2001 with ProTrainer", tas maksātu 39,90$.
  Bez tam bez maksas var izmantot spēles atsevišķā programmā TypingMaster Games, kā arī tekstu rakstīšanas vingrinājumus atsevišķā programmā TypingMaster Typing Test (linki ir uz programmu aprakstiem).

  Apraksts tapis 11.11.99., papildināts 03.08.2000. | Aprakstu veidoja Julita Kluša

  Uz galveno lapu / Main Page