Galvenais URL. (math.exeter.edu; win 95) Galvenais URL. (math.exeter.edu; win3) | Ņemt.(math.exeter.edu; wa32z.exe (win 95); 321K) Ņemt.(math.exeter.edu; winarcz.exe (win3); 172K)

  LO,CI,KB * * * * E n g
  wa32z.exe / winarcz.exe - WinArc (apraksts par win3 versiju - winarcz.exe) -
  satur programmu, kurā var izvēlēties spēlēt dažādas ar loģiku un matemātisku domāšanu saistītas spēles.
  Tiek piedāvātas sekojošas spēles - Bishops, Boxes, Hex, Knights, Krypto, Life, Loyd, Mazes, Pegs, Queens, Rubik, Spaceship.
  Spēlē "Bishops" uzdevums ir formulējams vienkārši -
  ir šaha galdiņš ar izmēriem 4x5; gar tā pretējām malām (4 rūtiņu garajām) ir laidņi. Kreisajā pusē visi četri ar iezīmi "L" (no angļu vārda "left") un labajā pusē ar iezīmi "R" (no "right"). Uzdevums ir šos laidņus apmainīt vietām (t.i., lai labajā pusē gar malu būtu laidņi ar iezīmi "L" un kreisajā pusē ar iezīmi "R"), taču nevienu brīdi dažādi iezīmēti laidņi nedrīkst atrasteis uz vienas diagonāles. Laidņi, kā jau laidņi, drīkst pārvietoties tikai pa diagonālēm. Šo uzdevumu var mēģināt izpildīt arī bez programmas palīdzības, tikai tad neviens "nepīkstēs" arī pie kļūdainiem gājieniem.
  Spēlē "Boxes" izvēlēta lieluma rūtiņu laukumā cilvēks un programma pa kārtai iezīmē rūtiņu malas. Kad izveidojas slēgts kontūrs, tā iekšpusi iekrāso krāsā, kas atbilst tam spēlētājam, kas "pievilka" pēdējo līniju, lai izveidotos slēgtais kontūrs. Spēlē uzvar tas, kam spēles beigās ir vairāk iekrāsotu rūtiņu. Arī šo spēli itin labi var spēlēt arī bez datora.
  Spēlē "Hex" ir laukums, veidots no sešstūrīšiem. Uzdevums ir "nobetonēt ceļu" savā krāsā no vienas savas krāsas līnijas līdz otrai. To pašu centīsies darīt arī dators. Uzvarēs tas, kam tas izdosies. Spēle visai sarežģīta - lietotājam. Sk. attēlu (uz tā uzklikšķinot, attēls tiks palielināts).
  Spēle "Knights" ir klasiskais uzdevums ar šaha zirdziņa gājieniem apstaigāt šaha galdiņu un atgriezties sākuma pozīcijā.
  Ar programmas "Krypto" palīdzību var noskaidrot dažādus variantus, kā no dotiem skaitļiem, izmantojot aritmētiskās darbības, iegūt vajadzīgo rezultātu.
  Spēle "Rubik" palīdzēs darboties (varbūt sarežģīs darbošanos?) ar pazīstamo Rubika kubu, kura izmēri te var būt no 1x1x1 līdz 5x5x5, kā arī var izvēlēties tetrahordu, piramidālo kubu (pyracube) vai dodekaedru. Kubika skaldnes griežas ļoti viegli un ātri, taču ir grūtības izprast, uz kura laukumiņa jāspiež, lai pagrieziens notiktu tieši vēlamajā virzienā un ar vēlamo skaldni.
  Citas programmas - spēles man šķita mazāk interesantas, vai arī jums tā šķitīs - variet izpētīt paši.
  Programma ir bezmaksas.
  Uz galveno lapu / Main Page