URL.(www.ime.usp.br) | Ņemt. (www.ime.usp.br; 140K)

  GE * * * * * E n g
  geom.zip - Geometry 6.47/6.49 -
  satur programmu ģeometrisku figūru zīmēšanai un dažādu konstrukciju veikšanai ar tām plaknē vai telpā.
  Programmas darbības sākumā lietotājam jāizvēlas, ar kādu figūru viņš vēlas darboties: trijstūri, daudzstūri, riņķa līniju, nogriezni vai atlikt punktus koordinātu plaknē, vai arī darboties trīsdimensiju telpā.
  Darbošanās laikā (ja neizvēlas darbu trīsdimensiju telpā) iespējams atlikt jaunus punktus, savienot esošos, zīmēt perpendikulus esošām taisnēm, uzzīmēt jaunas riņķa līnijas (vai lokus), izmantojot vai neizmantojot agrāk atliktus punktus utml. Darbojoties ar trijstūri (vai vienkārši trim plaknē atliktiem punktiem), iespējams tam automātiski apvilkt un/vai ievilkt riņķa līniju.
  Programmas darbības sākumā izvēloties daudzstūrus, programma ļauj automātiski uzzīmēt patvaļīgu regulāru daudzstūri, paralelogramu, trapeci, patvaļīgu (neregulāru) daudzstūri, ja tam uzrāda tikai malu skaitu, utml.
  Ļoti jauki un vērtīgi ir tas, ka iespējams ne vien uzzīmēt figūru un veikt papildus konstrukcijas tai, bet arī "kustināt" kādu no ģeometriskās figūras virsotnēm, līdz ar to mainot figūras izskatu, bet saglabājot pareizas visas papildus konstrukcijas. Piemēram, ja ir uzzīmēts trijstūris ar ievilkto un apvilkto riņķa līniju, tad, kustinot kādu virsotni, trijstūris mainās, bet tam joprojām ir uzzīmēta ievilktā un apvilktā riņķa līnija.
  Darbojoties ar trīsdimensiju figūrām, programma piedāvā automātiski uzzīmēt tetraedru, kubu, oktaedru, dodekaedru, ikosaedru, paralēlskaldni, piramīdu, prizmu u.c.
  Bezmaksas produkts. Iesaku izmantot!
  Uz galveno lapu / Main Page