URL.(www.simtel.net) | Ņemt. (ftp.sunet.se; 101K)

URL.(www.lanet.lv/simtel.net) |

  AR * * * * E n g
  mathtow1.zip - Math Tower -
  satur programmu, ar kuras palīdzību var trenēties saskaitīšanas, atņemšanas un reizināšanas darbību veikšanā.
  Programmas darbības sākumā lietotājs var izvēlēties, ko viņš vēlas darīt (saskaitīt un/vai atņemt, un/vai reizināt), ar cik ciparu skaitļiem viņš vēlas darboties (1, 2 vai 3 ciparu skaitļiem), kā arī cik darbības locekļu būt izteiksmē, kuras vērtība būs jārēķina.
  Programma ir organizēta kā spēle, kuras laikā tiek vākti punkti.
  Uz ekrāna ir laukums sadalīts 9x15 rūtiņās. Sākumā katrā rūtiņā ir pa sarkanam kvadrātiņam. Lietotājs, kas personificēts pelēkas krāsas kvadrātiņā, var pārvietoties no dotās rūtiņas, uz kuras tas jau atrodas, uz patvaļīgu blakusrūtiņu (pa labi, pa kreisi, uz augšu vai leju, ja tas iespējams). Jebkura rūtiņa ar sarkanu kvadrātiņu sevī var slēpt matemātikas uzdevumu (attiecīgi saskaitīt, atņemt, vai reizināt), par kura pareizu atrisināšanu piešķir punktus, bet par nepareizu - atņem. Uzkāpjot uz sarkanā kvadrātiņa var tikt piešķirti punkti arī par neko, tikpat labi var nenotikt nekas. Taču jebkurā gadījumā pēc uzkāpšanas attiecīgajā rūtiņā sarkanais kvadrātiņš pazūd.
  Spēles gaitā, uzkāpjot uz attiecīgas rūtiņas, iespējams atrast arī citu ko, piemēram, "aci", ar kuras palīdzību var ieraudzīt apkārt esošo kvadrātiņu funkcijas - vai tur būs punkti par neko, vai uzdevums, vai kas cits. Pēc kāda laika "acs" pārstāj darboties.
  Ja esi atradis bultiņas, kas ved uz nākamo līmeni, tad, uzkāpjot uz attiecīgās rūtiņas un nospiežot burtu "u", iespējams pāriet uz nākamo līmeni, pat ja iepriekšējais nav pabeigts, t.i., nav novākti visi sarkanie kvadrātiņi. Bet tas iespējams tikai tad, ja iepriekš atrasta nākamā līmeņa atslēga ("key").
  Pavisam ir iespējami 10 līmeņi. Tos izejot, spēlētājam jāatgriežas pirmajā līmenī un viņš spēli beidz.
  Jebkurā brīdī lietotājs var izvēlēties spēli beigt arī ātrāk, nospiežot ESC taustiņu. Var arī aiziet atpakaļ uz zemākajiem līmeņiem, uz attiecīgajām bultiņām uzkāpjot un nospiežot "d".
  Spēle varētu būt interesanta katram, kam nerada riebumu rēķināšana, kas šajā spēlē ir pieklājīgi lielos daudzumos. Taču to var izspēlēt un pabeigt arī nevienu uzdevumu neatrisinot - tad vienīgi punktu skaits nevar būt nekāds lielais.
  Pirmās 30 dienas programmas lietošana ir bez maksas. Šīs programmas reģistrēšana maksā 10$. Reģistrētā versija ļauj saglabāt spēli un pabeigt to vairākos turpinājumos.
  Uz galveno lapu / Main Page