URL.(www.lanet.lv/simtel.net) | Ņemt. (111K)

  AR * * * E n g
  mcastle.zip - MathCastle 1.01 -
  satur programmu - spēli, kas paredzēta, lai trenētos veselu skaitļu saskaitīšanā, atņemšanā un reizināšanā galvā.
  Programma satur 12 pamatlīmeņus, kā arī paaugstinātas grūtību pakāpes uzdevumus līdz pat 40. līmenim.
  Lietotājs var izvēlēties jebkuru līmeni, aritmētisko darbību (vai visas), kurā vingrināties un vai nu mācību vidi, vai arī kvalificētas spēles vidi.
  Mācību vidē spēle noris sekojoši. Ekrāna vidū lejasdaļā parādās uzdevums (pierakstīts risināšanai stabiņā). Lietotājam jāpaspēj ievadīt pareiza atbilde, pirms attiecīgs "lidojošs" objekts paspēj pacelties augšā un veikt arī horizontālā virzienā attiecīgu ceļa posmu. Pareizas atbildes ievadīšana ir kā šāviens pa šo lidojošo objektu, kā rezultātā objekts pazūd un parādās jauns uzdevums un jauns lidojošais objekts. Pietiek ievadīt atbildes pirmo ciparu nepareizi, kā atbildes nepareizība tiek fiksēta, tiek parādīta pareizā atbilde un tūlīt pat tas pats uzdevums tiek atkārtots. To pašu uzdevumu no jauna piedāvā tik ilgi, līdz lietotājs pamanās ievadīt tam pareizu atbildi, iekļaujoties laika limitā.
  Darbs mācību vidē noris tik ilgi, līdz lietotājam apnīk.
  Kvalificētas spēles vide organizēta līdzīgi kā mācību vide tai ziņā, kādā veidā lietotājam jāievada atbilde. Taču tagad lietotājs nav ierobežots laikā vienam atsevišķam uzdevumam. Sākumā tiek dota enerģija, kas izteikta ar skaitļa palīdzību. Lietotājs ir it kā pils sargs - jo ilgāk tiek domāts uzdevuma atrisinājums, jo vairāk pils tiek apšaudīta no visādiem lidojošiem objektiem un vairāk sarūk dotā enerģija. Spēle beidzas, kad beidzas enerģija.
  Kvalificētā spēlē par pareizi atrisinātu uzdevumu tiek piešķirti punkti atkarībā no uzdevuma grūtības pakāpes.
  Kad kvalificētā spēle beigusies, lietotājam parāda tos uzdevumus, kurus risinot viņš pielaidis kļūdu. Pēc tam viņš spiests doties uz mācību vidi un atbildēt kļūdainos uzdevumus tik ilgi, kamēr var uzrakstīt to pareizo atbildi pirmajā piegājienā.
  Programma paredz iespēju arī lietotājam pašam papildināt programmu ar jauniem uzdevumiem.
  Spēle ir visai interesanta un stimulē ātrāk un pareizi izdomāt rezultātu.
  Programmas reģistrācija maksā 15$. No katra jauna lietotāja reģistrācijas maksas pa 1$ saņem katrs jau agrāk reģistrējies lietotājs.
  Uz galveno lapu / Main Page