URL. (www.gamesdomain.co.uk) |

URL.(www.winsite.com) | Ņemt. (dl.winsite.com;2030K)

  LO * * * E n g
  pent10e.zip - Pentano - (minimālā izšķirtspēja 800*600)
  satur programmu spēlei, kurā spēlētāja mērķis ir iegūt pēc iespējas vairāk punktu, veidojot līnijas un kvadrātus no krāsainiem kvadrātiņiem.
  Kad Jūs, cienījamais lasītāj, būsiet uzinstalējis šo spēli un arī atvēris to (izpildot otro darbību, var rasties problēmas), tad ekrāna kreisajā pusē parādīes tukšs spēles laukums - kvadrāts ar izmēriem 9*9 rūtiņas. Lai uzsāktu spēli, ir jānospiež poga Start (tā atrodas ekrāna labajā pusē) un 3 tukšās rūtiņas tiks aizpildītas ar trim vienkrāsainiem kvadrātiņiem; uzbīdot peles kursoru uz kāda kvadrātiņa un turot piespiestu peles kreiso taustiņu, Jūs varat pārvietot kvadrātiņu uz jebkuru no brīvajām rūtiņām.
  Lietojot minēto kvadrātiņu pārvietošanas metodi, Jūs varat pelnīt punktus, turklāt vismaz divējādi:
  1. Jūs sabīdāt vienas krāsas kvadrātiņus tā, lai horizontāli, vertikāli vai diagonāli veidotos līnija no 5 kvadrātiņiem, tādā gadījumā Jūsu punktu skaits palielinās par 4 un minētā kvadrātiņu līnija pazūd;
  2. Jūs sabīdāt kvadrātiņus tā, lai veidotos kvadrāts ar izmēriem 3*3 rūtiņas, kvadrāts - pazūd, bet Jūsu punktu skaits palielinās par 17.
  (Iespējams, ka ir vēl trešais veids pelnīt punktus, kāds tas ir, to noskaidrojiet paši.)
  Pēc katras kvadrātiņa pārbīdes, izņemot tos gadījumus, kad Jums izdodas salikt līniju vai kvadrātu, spēles laukumā parādās 3 jauni kvadrātiņi.
  Ja spēles laukumā parādās daudzkrāsains kvadrātiņš, līksmojiet, jo tas ir džokers, šo kvadrātiņu var izmantot jebkuras krāsas līnijas vai kvadrāta veidošanā.
  Savukārt pelēkmelni rūtotais kvadrātiņš nekādas priecīgas emocijas lai neizraisa, jo tas ir šķērslis: to nevar pārbīdīt un reiz parādījies, tas nepazudīs līdz pat spēles beigām.
  Ik reizi, kad beidzot spēli būsiet uzstādījis rekordu, Jums tiks dota iespēja ierakstīt savu vārdu vēstures annālēs. Ar pogas Show Highscore palīdzību Jūs jebkurā brīdī varat apskatīt savus sasniegumus, ja tie Jūs neapmierina, tad spiediet pogu Reset Highscore un sasniedziet citus rekordus.
  Ja Jūs vēlaties uzsākt jaunu spēli, nepabeidzot iepriekšējo, nospiediet pogu Pause.
  Nav izslēgts, ka spēles muzikālais noformējums Jums traucē, tādā gadījumā nospiediet pogu Sound Off, ja turpretī, skaņu kāds ir izslēdzis, bet Jūs tomēr vēlaties to dzirdēt, tad droši spiediet pogu Sound On. Vairākkārtīgi spaidot pogu Background Color, Jūs varat izvēlēties savām acīm tīkamāko spēles laukuma krāsu (tiesa izvēle nav plaša).
  How to Play - ar šo pogu varat izsaukt uz ekrāna īsu spēles noteikumu aprakstu angļu valodā.
  Ja Jūs vēlaties iegūt savā īpašumā programmas pilno versiju, tad spiediet pogu Registration (reģistrēšanās maksa ir US$15). Viena no pilnās versijas priekšrocībām ir iespēja uzstādīt rekordus, kas pārsniedz brīvi pieejamās programmas daļas pieļaujamo limitu - 255 punkti.
  Vēl būtu jāatzīmē kāda interesanta detaļa, spēles sākumā redzamais koks, palielinoties punktu skaitam, aug, turklāt, kā apgalvo programmas autori, Jūs nekad neiegūsiet vienu koku divas reizes.

  Vēlu veiksmi spēles PENTANO apguvē! | Aprakstu veidoja Sandra Krauze

  Apraksts tapis 27.10.99.
  Uz galveno lapu / Main Page