URL.(archives.math.utk.edu) | Ņemt. (171K)

  AL * * * * E n g
  rurc1.zip - RURCI 2.05 -
  satur programmu dažādu algebras un trigonometrijas zināšanu un spēju pārbaudei vidusskolas programmas līmenī.
  Programmai ir divas daļas - "rurci.exe" (Calculus I) un "rurbc.exe" (Business Calculus). Katru no tām var darbināt uzreiz vai arī, iepriekš palaižot "runme.bat" un izvēloties, attiecīgi, Calculus I vai Business Calculus.
  Lai pēc programmas iedarbināšanas varētu sākt rēķināšanas darbu, jāizvēlas "Review". Programma "rurci.exe" ietver sekojošas tēmas: grieķu simboli, elementārā trigonometrija, elementārā algebra, dalīšana reizinātājos vai arī iekavu atvēršana un vienlīdzīgo locekļu savilkšana, darbības ar pakāpēm, funkcijas un vienādojumi, darbības ar moduļiem un nevienādības, funkciju grafiki, formulas, trigonometriskās vienādības. Programma "rurbc.exe" satur tikai daļu no minētajām tēmām (nesatur grieķu simbolus, elementāro trigonometriju un trigonometriskās vienādības), taču tajās iekļautie uzdevumi vai nu sakrīt ar uzdevumiem no "rurci.exe" vai arī ir tiem ļoti līdzīgi.
  Katrai no tēmām veltīti 10 jautājumi (to grūtību pakāpe pieaug pakāpeniski no jautājuma uz jautājumu). Katrs jautājums ietver piecas iespējamās atbildes, no kurām jāizvēlas viena. Pēc katras atbildes lietotājs tiek informēts par tās pareizību un, ja lietotājs vēlas, viņš var arī pārtraukt atbildēšanu pirms atbildēts uz visiem 10 jautājumiem.
  Lietotājs var arī, ja vēlas, atkārtoti atbildēt uz nepareizi atbildētu jautājumu.
  Uzdevumi ir samērā saistoši - ne pārāk grūti, taču arī ne triviāli - ; piedāvātie atbilžu varianti ir sakarīgi. Taču uzdevumi no reizes uz reizi nemainās, t.i., katrā tēmā ir vieni un tie paši 10 uzdevumi tai pašā secībā neatkarīgi no tā, kuru reizi programma tiek darbināta.
  Atbilžu iegūšanai tiek rekomendēts lietot papīru un rakstāmo, bet neizmantot kalkulatoru.
  Lai atbildētu uz jautājumiem, lietotājs var izmantot arī HELP jeb palīdzības failu, kas satur daudzas formulas. Lietotājam pašam jāspēj tajās orientēties un saprast, kura dotajam piemēram būtu visatbilstošākā.
  Lai precīzāk varētu saprast jautājumus un iespējamās atbildes, ļoti ieteicams būtu, ka lietotājam (vai kādam, kas ar mieru tam palīdzēt) būtu kaut vai nelielas, bet tematiski atbilstošas angļu valodas zināšanas. Uzdevumu formulējumi nav sarežģīti, tomēr, piemēram, trigonometrijas uzdevumu risināšanā tādu vārdu kā "triangle", "length", "right angled" utml. zināšana ir nepieciešama.
  Būtiska ir vēl piebilde, ka, ja dažu speciālo simbolu (kvadrātsaknes zīmei, nestingrajām nevienādībām, grieķu simboliem utml.) vietā redzami citādi ķeburi, tad pārbaudiet, vai nav ielādēti DOS latviešu (vai kādi citi specifiski) fonti - tie traucē šo "ķeburu" saprašanu, jo programmā paredzētie simboli var būt aizstāti ar latviešu (utml.) speciālajiem simboliem. Tāpēc iesakāms ar šo programmu strādāt, kad latviešu (utml.) fonti nav ielādēti.
  Programmas ir bezmaksas produkti.
  Uz galveno lapu / Main Page