URL.(archives.math.utk.edu) | Ņemt. (401K)

  KB * * * * * E n g
  clrmath.zip - Colourful Mathematics - (krāsu CGA vai VGA monitors; pele)
  satur 3 dažādas programmas par krāsošanas problēmām matemātikā.
  "4colours.bat" - The Four Colour Map Problem -
  satur programmu dažādu karšu krāsošanai vairākās (pēc iespējas nedaudzās) krāsās ar nosacījumu, ka laukumiem ar kopēju robežu ir jābūt atšķirīgās krāsās.
  Lietotājs var izvēlēties kādu no piedāvātajām "kartēm" un tad izvēlēties kādu no iespējamām 6 krāsām un ar to "aizkrāsot" izvēlēto apgabalu, ieklikšķinot tajā ar peles taustiņu. Laukumu aizkrāsošana noris tik ilgi, līdz visi laukumi kartē aizkrāsoti. Ja blakus, t.i., ar kopēju robežu, atradīsies divi apgabali vienā krāsā, programma lietotāju brīdinās un liks mainīt krāsojumu. Ja galarezultātā lietotājs izmantojis vairāk krāsu nekā bijis nepieciešams attiecīgajai kartei, tiek piedāvāts lietotājam pamēģināt krāsu skaitu samazināt.
  Programma piedāvā kartes, kas iedalītas 4 klasēs (katrā klasē 6 kartes) pēc to aizkrāsošanas grūtības pakāpes. Pirmajā klasē ir visvienkāršākās 6 kartes, pēdējā - ceturtajā - vissarežģītākās.
  Programma varētu būt interesanta dažādu vecumu cilvēkiem. Tā ir arī pietiekoši ērta un patīkama, lai tajā darbotos.
  Programmas reģistrācija maksā 7,99$.
  "cromatc.bat" - The Cromatic Number Of A Graph -
  satur programmu grafa virsotņu iekrāsošanai vairākās (pēc iespējas nedaudzās) krāsās ar nosacījumu, ka jebkuras šķautnes abas virsotnes ir katra savā krāsā.
  Lietotājs vispirms var izvēlēties kādu grafu no 24 piedāvātajiem grafiem (4 grūtību klases, katrā 6 grafi). Tad viņš var izvēlēties virsotņu krāsošanu (piedāvātas tiek 10 dažādas krāsas) - līdzīgi kā augstāk aprakstītajā programmā "4colours.bat". Šajā programmā jākrāso tikai virsotnes. Gadījumā ja divas blakusvirsotnes, t.i., tādas, kas savienotas ar vienu un to pašu šķautni, nokrāsotas vienā krāsā, programma uzreiz brīdina lietotāju un liek mainīt krāsojumu. Kad visas virsotnes veiksmīgi nokrāsotas, programma paziņo par saviem, t.i., datora rezultātiem - gadās, ka dators "izdomājis", kā iekrāsot ar mazāku krāsu skaitu, taču pilnīgi iespējams arī tāds gadījums, kad lietotāja krāsojums bijis veiksmīgāks.
  Darbošanās vide analoga kā programmai "4colours.bat" - ērta un patīkama.
  Programmas reģistrācija maksā 7,99$.
  "dominate.bat" - The Dominating Number Of A Graph -
  satur programmu grafa virsotņu (pēc iespējas nedaudzu) iekrāsošanai tā, lai grafa katra virsotne būtu vai nu iekrāsota pati, vai arī savienota ar šķautni ar kādu citu iekrāsotu virsotni.
  Analogi kā iepriekšējā programmā lietotājs var izvēlēties vienu no 24 grafiem un tad pāriet pie krāsošanas.
  Kad visām virsotnēm izpildījies augstāk minētais nosacījums, programma paziņo par datora sasniegumiem šā grafa virsotņu krāsošanā. Līdzīgi kā iepriekš pastāv iespēja, ka lietotājam izdevies iekrāsot mazāku skaitu virsotņu, nekā tas sanācis datoram. Ja tomēr datora rezultāts ir labāks, tad lietotājs tiek iepazīstināts ar tā veikto krāsojumu.
  Darbošanās vide analoga kā abām augstāk aprakstītajām programmām.
  Programmas reģistrācija maksā 7,99$.
  Programmu paketes reģistrētajā versijā tiek piedāvāts lietotājam pašam attiecīgi sastādīt savas kartes, t.i., savilkt kontūras tukšā lapā, vai arī taisīt grafus, lai vēlāk pats varētu to izmantot izkrāsošanai..
  Iegādājoties visas trīs programmas uzreiz, reģistrācijas maksa vienam datoram ir tikai 19.99$.
  Uz galveno lapu / Main Page