URL.(www.liis.lv) | Ņemt.(ftp.liis.lv; 61K)

  PR,LO,CI,RA * * * * L a t
  tms.zip - Tjūringa mašīnas simulators TMS -
  satur programmu Tjūringa mašīnas simulēšanai. Lietotājs var izmantot gatavas programmas, kā arī ar TMS palīdzību veidot savas. Programmas darbina uz pašu ievadītām lentēm.
  TMS ļoti noderīgs tiem, kas mācās par Tjūringa mašīnu - var reāli padarboties un izmēģināt, kā strādā pašu veidotās programmas.
  Tāpat TMS noderīgs skolotājiem Tjūringa mašīnas darbības demonstrēšanai.
  TMS satur 14 demonstrāciju piemērus (programmas) līdz ar komentāriem, kas izskaidro, ko attiecīgā programma dara.
  Iespējams veidot programmas, kas darbojas ar līdz pat 5 lentēm vienlaicīgi. Tradicionāli gan darbošanās notiek ar vienu (augšējo) lenti.
  Zemāk attēlā variet redzēt TMS vidi (latviešu burti ir izkropļoti, jo programma paredzēta darbošanai MS-DOS vidē; uzklikšķinot uz attēla, attēls tiks palielināts).
  Kreisajā pusē ir programmas logs, kas satur Tjūringa mašīnas komandas (katru savā rindiņā). Augšā atrodas programmas komentāru logs.
  Pirms sākt darbināt TMS, jāievada arī lentes saturs. Ievadīt sāk, uzklikšķinot uz attiecīgās lentes. Pēc lentes ievades vēlams atgriezties lentes sākumā (jo TM sāks darbu no kursora atrašanās vietas).
  Kad lente ievadīta, jāveic kompilācija (jāuzspiež uz [Kompilēt]). Ja programma un ievadītā lente ir korekta, tad var sākt darbināt TM, izvēloties vēlamo darbošanās ātrumu (soļot, lēni, normāli, ātri, momentāni).
  Darbošanās ar programmu ir interesanta, taču ir arī daži defekti.
  Piemēram, ja Jums ir ātrs dators, tad ļoti ieteicams pie opcijām izvēlēties pēc iespējas lēnāku darbības ātrumu. Pretējā gadījumā var būt problēmas ar lentes satura ievadīšanu, jo pārvietošanās pa lenti notiks pārlieku ātri (ja tiek spiesti bultiņtaustiņi pa labi un/vai pa kreisi).
  Pašā sākumā pirms programmas palaišanas vēlams izlasīt failu "!!readme.txt", kā arī, kad programma jau iedarbināta, ieteicams izlasīt palīdzības failu (to var izsaukt arī ar F1), lai jau laicīgi novērstu iespējamos pārpratumus un nesaprašanas (šie faili nav pārāk gari).
  Programmas autors ir Engures vidusskolas skolēns Mārtiņš Dīcis.
  Izmantojiet šo iespēju bez maksas padarboties ar Tjūringa mašīnu!

  Apraksts tapis 04.01.2000. | Aprakstu veidoja Julita Kluša

  Uz galveno lapu / Main Page