Matemātiskās programmas un citi materiāli Internetā skolēniem un viņu skolotājiem.

  Šajā darbā ir apkopotas Internet adreses un failu nosaukumi tiem failiem (failu arhīviem), kas satur programmas un citus materiālus, kuri saistīti ar matemātiku un varētu būt noderīgi skolēniem (galvenokārt 6.-12. klašu skolēniem) un to skolotājiem gan mācot matemātiku citiem, gan mācoties pašiem. Protams, matemātikas Internet produktu apkopojumu var izmantot arī jebkurš cits interesents.
  Faili klasificēti pēc satura un tālāk pēc tiem nepieciešamās vides (minimuma):
  - MS DOS,
  - MS Windows 3.0 (un augstāka versija) vai
  - MS Windows 95 vai NT.
  Izvēlēties interesējošā satura failus var, uzklikšķinot ekrāna kreisajā pusē attiecīgajai divu burtu kombinācijai. Precīzāku šo divu burtu kombināciju aprakstu skat. zemāk.
  Kad interesējošā satura faili izvēlēti, vidi var izvēlēties, uzklikšķinot uz attiecīgās ikoniņas - , vai .
  Tālāk par katru failu ir sekojošas ziņas:

  materiāla kods, klasificējot pēc satura (skat. zemāk);
  mans subjektīvais vērtējums (zvaigznītēs);
  faila nosaukums, produkta pilns nosaukums un versija (ja autori tos uzrādījuši), kā arī, ja fails satur programmu, iekavās norādīti papildus citi programmas darbībai minimālie nepieciešamie datora tehniskie parametri vai programmnodrošinājums, ja programmas autori tos norādījuši; kā arī programmas tips - , , vai .
  Bez tam tiek norādīta programmas vides valoda -
  - Angļu: E n g,
  - Latviešu: L a t,
  - Krievu: R u s,
  - Vācu: D e u,
  - Zviedru: S w e,
  - Franču: F r a.
  Tālāk seko konspektīvs faila saturošā materiāla apraksts.

  Uzklikšķinot uz izvēlētā faila nosaukuma, varēsiet izlasīt tā saturošās programmas (vai cita materiāla) plašāku aprakstu latviešu valodā, kā arī atrast www adresi (varbūt vairākas) jeb URL, kur minēto failu meklēt; no šīs lapas būs iespēja to arī uzreiz uzkopēt uz sava datora (iekavās norādīts faila - lielākoties materiāla arhīva - apjoms).
  Par katru no programmām ir izveidots tās darbību apraksts; ja ir svarīgi, minēts lietošanas ērtums un programmas sarežģītība, īpašas pozitīvās iezīmes, trūkumi, kā arī daži programmas darbības rezultāti - piemēri - un ieteikumi. Minētas arī programmu reģistrāciju maksas, ja programmas autori tās norādījuši. (Par programmu tipiem un lietošanas noteikumiem varat lasīt, uzklikšķinot šeit.) Lielākoties cenas minētas ASV dolāros, kas apzīmēti vienkārši ar $ (citos gadījumos uzrādīts naudas vienības pilns nosaukums).

  Lasot šos programmu aprakstus, vēlams, lai datorā būtu instalēti MS Windows Symbol fonti, citādi varētu būt problēmas saprast dažas formulas u.c. tekstus, kuros izmantoti Symbol fonti.

  Mans subjektīvais produkta vērtējums ticis izteikts zvaigznītēs (manu vērtējumu skalu skat. tālāk vai arī, ekrāna kreisajā malā uzklikšķinot attiecīgajā vietā). Augstāk esmu vērtējusi tās programmas, kuras, lai arī varbūt ir vienkāršākas un ar mazāk iespējām, skolēniem varētu būt labāk saprotamas un tāpēc ieteicamākas lietošanai. Ne pārāk augstu esmu vērtējusi arī visumā varbūt labas programmas, taču domātas vairāk maziem bērniem un sākumskolas skolēniem (vai skolēniem līdz 6.klasei). Būtiski manu vērtējumu ietekmē arī programmas ērtums un vai man patiktu ar to strādāt.

  Aprakstā kursīvā minētie failu nosaukumi ir analizētās programmu paketes sastāvā ietilpstošu failu nosaukumi. Pasvītrojums nereti izmantots, lai izceltu svarīgāko.

  Visas minētās programmas paredzētas darbam uz IBM PC savietojama datora.
  Programmas pārbaudītas uz 200MHz Pentium datora ar 32M RAM, VGA, MS Windows 95 un MS-DOS 7.0.

  Piebilde par cipariem aprakstīto failu nosaukumos.

  Ļoti bieži programmu autori faila nosaukuma beigās raksta versijas numuru (piem. mathpr21.zip ir saīsinājums no Mathematic Practice; versija 2.1.), tādējādi, ja šajā aprakstā kāds no minētajiem failu nosaukumiem atšķiras no Internetā atrasta faila nosaukuma tikai ar atšķirīgiem cipariem faila nosaukuma beigās, tad ir ļoti ticams, ka Internetā atrastā faila ietvertās programmas principi ir apmēram tādi paši - tikai cita (visticamāk - jaunāka, tāpēc, iespējams, arī labāka un dārgāka) versija.

  Skaitļi 16 vai 32 faila nosaukuma beigās gan var liecināt arī par programmas darbībai paredzēto Windows režīmu - attiecīgi 16 vai 32 bitu. Piemēram, nosaukums mc32-172.zip, ietver abas augšminētās pazīmes - programma Master Converter, versija 1.72, kas paredzēta 32 bitu Windows režīmam.

  Protams, cipari beigās var liecināt arī par programmas versijas gadu (piem., failā mathlb95.zip), kā arī jebko citu, ko autors iedomājis.

  Materiālu klasifikācija pēc satura.

  AL | algebra (arī trigonometrija, darbs ar vektoriem);
  AR | tikai aritmētiskām operācijām (saskaitīšanai, atņemšanai, reizināšanai, dalīšanai) veltīts materiāls;
  CI | citi ar matemātiku daļēji vai attāli saistīti materiāli (biznesa matemātika, atmiņas vingrināšana, vārdu spēles u.c.);
  FR | fraktāļi;
  GE | ģeometrija;
  GR | dažādi grafiki;
  KB | kombinatorika (kārtošanas, krāsošanas uzdevumi; varbūtību teorijas elementi u.c.);
  KK | palīgs matemātisku operāciju veikšanai, kalkulators;
  KV | datora klaviatūras taustiņu apguve, reakcijas ātruma treniņš;
  LO | loģikas, prāta vingrināšanas uzdevumi un spēles;
  MV | pāreja starp dažādām mērvienībām;
  PR | programmēšanas materiāli, algoritmi;
  RA | palīgs matemātiska satura materiālu rakstīšanai (teorētiskā un/vai tehniskā bāze);
  SK | skaitļi un skaitļu teorija;

  Mana subjektīvā Internetproduktu vērtējumu skala.

  Ar PIRMS produkta faila nosaukuma (pēc faila saturiskās klasifikācijas koda) uzrādīto zvaigznīšu skaitu ir domāts sekojošais :

  | ja nav zvaigznīšu, neiesaku tērēt laiku, lai ar to iepazītos;
  * | pilda kādu vienu ne īpaši vērtīgu, ne īpaši interesantu, ne pārāk labi realizētu vai arī reti kam vajadzīgu funkciju;
  * * | no skata nekas izcils, bet varbūt kādam tomēr var noderēt; vai arī varbūt ir gan kas izcils, taču skolēniem varētu būt par sarežģītu;
  * * * | tīri sakarīgi, varbūt pat interesanti, bet arī nekas īpaši liels un vērtīgs; varbūt slikts dialoga režīms ar lietotāju;
  * * * * | ja nav zināmas citas, labākas iespējas, šis produkts arī varētu tīri labi noderēt;
  * * * * * | ja ir interese par attiecīgo tēmu, ļoti labi varētu noderēt;
  * * * * * * | brīnišķīgi; ir vērts paskatīt, pat ja nenāksies vēlāk lietot, taču ir arī kādi jūtami defekti (piem., lieliska programma, bet b, t.i., nepārbaudītā versijā) vai arī intuitīvi šķiet, ka kaut kas tomēr pietrūkst līdz pilnai laimei;
  * * * * * * * | gandrīz vai ideāli.

  Internet programmproduktu apkopojumu un analīzi
  veikusi Julita Kluša;©
  Ja JUMS ir zināmas labas matemātiskas programmas, kas atrodamas Internetā, bet kas manos aprakstos vēl nav atrodamas, ziņojiet man par tām!! (Miniet kaut vai programmas nosaukumu un, ja iespējams, nelielu informāciju, par ko tā ir.)
  Arī jebkurus citādus komentārus, ieteikumus, kritiku un papildinājumus droši sūtiet man. Ziņojiet man arī par atrastām drukas kļūdām un citām neprecizitātēm vai nepilnībām.
  Neaizmirstiet aizpildīt anketu!
  Pēdējās izmaiņas 14.08.2000.
  Visas saites pēdējoreiz pārbaudītas 14.08.2000.
  Paldies Atim Klušam, Andrai Martinsonei, Līgai Ramānai un Andim Rumbeniekam par vērtīgiem ieteikumiem šīs lapas tapšanā!! :-)))

  Uz galveno lapu